open-index/open-wikipedia-markdown huggingface dataset:
ബഹിരാകാശനിലയം

ബഹിരാകാശത്തു താമസിക്കുന്നതിനും പരീക്ഷണങ്ങൾ നടത്തുന്നതിനുമായി ബഹിരാകാശത്തു മനുഷ്യൻ നിർമ്മിച്ച പരീക്ഷണശാലയാണ് **ബഹിരാകാശനിലയം**. ഇതിന്റെ പ്രത്യേകത മറ്റു ബഹിരാകാശ വാഹനങ്ങൾക്ക് ഇതിൽ ഇറങ്ങുന്നതിനും ഇവിടെ നിന്നും പുറത്തേക്കു പോകുന്നതിനുമുള്ള സംവിധാനം ഉണ്ട് എന്നതാണ്.

## ഇതേ വരെ നിർമ്മിക്കപ്പെട്ട ബഹിരാകാശനിലയങ്ങൾ
* സല്യൂട്ട് ബഹിരാകാശനിലയം (സോവിയറ്റ് യൂണിയൻ, 1971-1986) 
* സല്യൂട്ട് 1 (1971) 
* ഡോസ് 2 (1972) 
* സല്യൂട്ട് 2/അൽമാസ് (1973) 
* കോസ്മോസ് 557 (1973)
* സല്യൂട്ട് 3/അൽമാസ് (1974) 
* സല്യൂട്ട് 4 (1975) 
* സല്യൂട്ട് 5/അൽമാസ് (1976-1977) 
* സല്യൂട്ട് 6 (1977-1981) 
* സല്യൂട്ട് 7 (1982-1986) 
* സ്കൈലാബ് (അമേരിക്ക, 1973-1974)
* മിർ (സോവിയറ്റ് യൂണിയൻ]/റഷ്യ) (1986-2000)
* അന്താരാഷ്ട്ര ബഹിരാകാശ നിലയം (ISS) (അമേരിക്ക, യൂറോപ്യൻ സ്പേസ് ഏജൻസി, ജപ്പാൻ, റഷ്യ, കാനഡ) (2000 മുതൽ പ്രവർത്തനസജ്ജം)
*തിയാൻഗോങ് 1 (ചൈന 2011 - )

## ബഹിരാകാശനിലയങ്ങൾ സംഗ്രഹം

### പരീക്ഷണ മാതൃകകൾ

## അവലംബം

വർഗ്ഗം:ബഹിരാകാശപദ്ധതികൾ
അണലിവേഗം

ഒരു ഔഷധസസ്യമാണ് **അണലി വേഗം**. ശാസ്ത്രീയ നാമം: അൽസ്റ്റോണിയ വെനിനേറ്റ (*Alstonia venenata*).. ഈ ചെടി തൊടിയിലുണ്ടെങ്കിൽ പാമ്പ് അതിന്റെ അടുത്ത് വരില്ല എന്നാണ്‌ വിശ്വാസം. പാമ്പിൻ വിഷത്തിനു ഉത്തമപ്രതിവിധിയും ആണ് ഇത്. ഈ സസ്യത്തിന്റെ പട്ടയിലും കായിലും അടങ്ങിയിരിക്കുന്ന ഇൻഡോൾ എന്ന പദാർഥമാണ് ഇതിന്റെ പ്രത്യേകതയ്ക്കു കാരണം.

## ഔഷധഗുണങ്ങൾ
പ്രധാനമായും പാമ്പിൻ വിഷത്തിന് പ്രതിവിധിയായി ഉപയോഗിക്കുന്നു. കൂടാതെ പനി, ത്വക്ക് രോഗങ്ങൾ എന്നിവയ്ക്കും ഉപയോഗിച്ചു വരുന്നു.

## പേരുകൾ
* ശാസ്ത്രീയ നാമം -  അൽസ്റ്റോണിയ വെനിനേറ്റ
* സംസ്കൃതം - വിഷാഗ്നി,അനാദന, അങ്കോള
*ഇംഗ്ലീഷ് - പോയിസൺ ഡെവിൾ ട്രീ

## രസഗുണങ്ങൾ
* രസം - കഷായ, തിക്‌ത
* ഗുണം - ലഘു, രൂക്ഷ
* വീര്യം -  ഉഷ്‌ണ

## ഘടന
6 മീറ്റർ വരെ പൊക്കത്തിൽ വളരുന്ന ഒരു ഔഷധസസ്യമാണിത്.  പൂക്കൾക്ക് വെളുത്ത നിറമാണുള്ളത്.

## അവലംബം


## പുറത്തേക്കുള്ള കണ്ണികൾ
* ചിത്രങ്ങൾ. വിവരങ്ങൾ
* ചിത്രങ്ങൾ

വർഗ്ഗം:ഔഷധസസ്യങ്ങൾ
വർഗ്ഗം:ജെന്റ്യനെയിൽസ് നിരയിൽ ഉൾപ്പെടുന്ന സസ്യങ്ങൾ
വർഗ്ഗം:അൽസ്റ്റോണിയ
വർഗ്ഗം:അപ്പോസൈനേസീ
വർഗ്ഗം:ആസ്റ്റെറിഡ്സ്
വർഗ്ഗം:യൂഡികോട്സ്
വർഗ്ഗം:സപുഷ്പികൾ
വർഗ്ഗം:കേരളത്തിലെ സസ്യജാലം
വഴേലിപറമ്പിൽ

കേരളത്തിലെ വ്യവസായിക നഗരമായ ആലുവയിൽ കരുമാല്ലൂർ ഗ്രാമപ്രദേശത്തിലുള്ള ഒരു സ്ഥലമാണ്‌ **വഴേലിപറമ്പ്**.
വെൽക്കം ടു കൊടൈകനാൽ

അനിൽ ബാബുവിന്റെ സംവിധാനത്തിൽ ജഗദീഷ്, സിദ്ദിഖ്, സായി കുമാർ എന്നിവർ പ്രധാനവേഷങ്ങളിൽ അഭിനയിച്ച് 1992-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് ***വെൽകം ടു കൊടൈകനാൽ***. ജെമി മൂവീസിന്റെ ബാനറിൽ ഹമീദ് നിർമ്മിച്ചിരിക്കുന്ന ഈ ചിത്രം പ്രതീക്ഷാ പിൿചേഴ്‌സ് ആണ് വിതരണം ചെയ്തത്. ഈ ചിത്രത്തിന്റെ കഥ ആശാമാത്യുവിന്റേതാണ്‌. തിരക്കഥ, സംഭാഷണം എന്നിവ നിർവ്വഹിച്ചത് കലൂർ ഡെന്നീസ് ആണ്.

## അഭിനേതാക്കൾ

## സംഗീതം
ബിച്ചു തിരുമല എഴുതിയ ഗാനങ്ങൾക്ക് സംഗീതസംവിധാനം നിർവ്വഹിച്ചത് രാജാമണി ആണ്.

; ഗാനങ്ങൾ
# പാതയോരം – എം.ജി. ശ്രീകുമാർ, മിൻമിനി
# മഞ്ഞുകൂട്ടികൾ – എം.ജി. ശ്രീകുമാർ
# സ്വയം മറന്നുവോ – എം.ജി. ശ്രീകുമാർ, ആർ. ഉഷ
# മഞ്ഞുകൂട്ടികൾ – കെ.എസ്. ചിത്ര
# സ്വയം മറന്നുവോ (പാതോസ്) – എം.ജി. ശ്രീകുമാർ

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''വെൽകം ടു കൊടൈകനാൽ''  – മലയാളസംഗീതം.ഇൻഫോ

വർഗ്ഗം:1992-ൽ പുറത്തിറങ്ങിയ മലയാളചലച്ചിത്രങ്ങൾ
ത്രിശ്ശിലേരി

**ത്രിശ്ശിലേരി**, കേരളത്തിലെ വയനാട് ജില്ലയിൽ മാനന്തവാടിക്കടുത്തുള്ള ഒരു ഗ്രാമമാണ്. തിരുനെല്ലി പഞ്ചായത്തിലുൾപ്പെടുന്ന ഈ ഗ്രാമം, സി.കെ. ജാനു, പി.കെ. കാളൻ എന്നിവരുടെ ജന്മദേശമെന്ന നിലയിൽ പ്രസിദ്ധമാണ്. ഹിന്ദുക്കളുടെ തീർത്ഥാടന കേന്ദ്രമായ *ത്രശ്ശിലേരി ക്ഷേത്രം* ഈ ഗ്രാമത്തിലാണ് സ്ഥിതി ചെയ്യുന്നത്.

## അവലംബം

## പുറത്തുനിന്നുള്ള കണ്ണികൾ
* Village Maps of India

വർഗ്ഗം:വയനാട് ജില്ലയിലെ ഗ്രാമങ്ങൾ
വർഗ്ഗം:കേരളത്തിലെ മലമ്പ്രദേശങ്ങൾ
സൂര്യൻ (ചലച്ചിത്രം)

വി.എം. വിനുവിന്റെ സംവിധാനത്തിൽ ജയറാം, സായി കുമാർ, ഹരിശ്രീ അശോകൻ, വിമല രാമൻ, നന്ദിനി എന്നിവർ പ്രധാനവേഷങ്ങളിൽ അഭിനയിച്ച് 2007-ൽ പുറത്തിറങ്ങിയ ഒരു മലയാളചലച്ചിത്രമാണ് ***സൂര്യൻ***. ശ്രീചക്ര ഫിലിംസിന്റെ ബാനറിൽ  നിർമ്മിച്ച ഈ ചിത്രം ശ്രീചക്ര ഫിലിംസ് റിലീസ് ആണ് വിതരണം ചെയ്തത്. ഈ ചിത്രത്തിന്റെ രചന നിർവ്വഹിച്ചത് സതീഷ് കെ. മേനോൻ, സുരേഷ് മേനോൻ എന്നിവർ ചേർന്നാണ്.

## അഭിനേതാക്കൾ

## സംഗീതം
ഗിരീഷ് പുത്തഞ്ചേരി എഴുതിയ ഇതിലെ ഗാനങ്ങൾക്ക് സംഗീതം പകർന്നത് ഇളയരാജ ആണ്.

; ഗാനങ്ങൾ
# ഇഷ്ടക്കാരിക്ക് – മധു ബാലകൃഷ്ണൻ, മഞ്ജരി
# വസന്ത നിലാവേ – മധു ബാലകൃഷ്ണൻ
# മനസ്സേ മനസ്സേ – കെ.ജെ. യേശുദാസ്
# അൻപേ വാണി – കെ.ജെ. യേശുദാസ്, വിജയ് യേശുദാസ്
# പാട്ടെല്ലാം പാട്ടാണോ – വിജയ് യേശുദാസ്, കോറസ്
# ശബ്ദമായി – കാവാലം ശ്രീകുമാർ, ശങ്കരൻ നമ്പൂതിരി

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''സൂര്യൻ''  – മലയാളസംഗീതം.ഇൻഫോ
* http://popcorn.oneindia.in/title/1716/sooriyan.html 

വർഗ്ഗം:2007-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:വി.എം. വിനു സംവിധാനം ചെയ്ത ചലച്ചിത്രങ്ങൾ
ഫനാപി ചുഴലിക്കാറ്റ്

ശാന്തസമുദ്രത്തിൽ രൂപംകൊണ്ടു താവാനിലും  ചൈന വൻകരയിലും   ആഞ്ഞു   വീശിയ  ചുഴലിക്കാറ്റ് **ഫനാപി 2010** അഥവാ **അന്താരാഷ്ട്ര നമ്പർ 1011**. 2010  സെപ്റ്റംബർ 14നു തുടങ്ങി മണിക്കൂറിൽ 172  കിലോമീറ്റർ വരെ  വേഗത ആർജിച്ചു സെപ്റ്റംബർ  22 വരെ വീശിയടിച്ച ഈ കൊടുംകാറ്റ് വൻ നാശനഷ്ടങ്ങളാണ് ഉണ്ടാക്കിയത്.. ആകെ 75 പേർ കൊല്ലപ്പെട്ടു. 42 പേരെ കാണാതായി. ശാന്തസമുദ്രത്തിൽ ഒരു ന്യുനമർദ്ദമായി ആരംഭിച്ച്, ഒരു ഉഷ്ണ മേഖല ചുഴലിക്കൊടുംകാറ്റായി പിന്നീട് ടൈഫൂൺ (Typhoon ) അഥവാ ചുഴലിക്കാറ്റ് ആയി  ഇത് രൂപാന്തരപ്പെടുക ആയിരുന്നു.  തെക്കുകിഴക്കനേഷ്യൻ രാജ്യങ്ങളിൽ പലതിലും പേമാരിയും വെള്ളപ്പൊക്കവും ഇത്  മൂലം  സംഭവിച്ചു .
## അവലംബം


വർഗ്ഗം:ചൈനയിലടിച്ച ചുഴലിക്കാറ്റുകൾ
വർഗ്ഗം:ഹോങ്കോങിലടിച്ച ചുഴലിക്കാറ്റുകൾ
വർഗ്ഗം:തായ്‌വാനിലടിച്ച ചുഴലിക്കാറ്റുകൾ
വർഗ്ഗം:ഫിലിപ്പീൻസിലടിച്ച ചുഴലിക്കാറ്റുകൾ
കിന്നരിത്തവള

ദക്ഷിണേഷ്യയിൽ കാണപ്പെടുന്ന ഒരിനം മരത്തവളയാണ് **കിന്നരിത്തവള** (ഇംഗ്ലീഷ്:**Frilled Tree Frog**, **Rough-armed Tree Frog**). ദക്ഷിണേഷ്യയിൽ കാണപ്പെടുന്നതിനാൽ ഇവയെ **ദക്ഷിണപൂർ‌വ്വേഷ്യൻ മരത്തവള** എന്നും വിളിക്കുന്നു. റാക്കോഫോറസ് അപ്പെൻഡികുലാറ്റസ് എന്നാണ് ഇവയുടെ‌ ശാസ്ത്രനാമം. റാക്കോഫോറിഡ എന്ന കുടംബത്തിൽ ഉൾപ്പെടുന്ന ഇത്തരം തവളകളെ ബ്രൂണൈ, ഇന്ത്യ, ഇന്തോനേഷ്യ, മലേഷ്യ, ഫിലിപ്പീൻസ്, ഭൂട്ടാൻ, മ്യാൻ‌മാർ‍, തായ്‌ലാന്റ് എന്നിവിടങ്ങളിൽ കാണപ്പെടുന്നു.   

അയനവൃത്തത്തിനടുത്തുളള ഉഷ്ണമേഖലാ വനങ്ങളിലെ ഈർപ്പം കൂടുതലുള്ള ചെറുകാടുകളാണിവയുടെ വാസസ്ഥാനം. ചതുപ്പുകൾ, നദീതീരങ്ങൾ, ഈർപ്പം കൂടുതലുള്ള പ്രദേശങ്ങൾ, ചെ​ളിപ്ര​ദേ​ശങ്ങൾ എന്നീ പ്രദേശങ്ങളിലും ഇവയെ കണ്ടു വരുന്നു.

## അവലംബം

* Diesmos, A., Alcala, A., Brown, R., Afuang, L., Gee, G., Sukumaran, J., Yaakob, N., Tzi Ming, L., Chuaynkern, Y., Thirakhupt, K., Das, I., Iskandar, D., Mumpuni, Inger, R., Stuebing, R., Yambun, P., Lakim, M., Dutta, S. & Ohler, A. 2004.  Rhacophorus appendiculatus.   2006 IUCN Red List of Threatened Species.   Downloaded on 23 July 2007.
## പുറത്തേക്കുള്ള കണ്ണികൾ
*Amphibian and Reptiles of Peninsular Malaysia -  ''Rhacophorus appendiculatus''

വർഗ്ഗം:തവളകൾ
വൈശസം

ഹിന്ദുമതവിശ്വാസപ്രകാരമുള്ള നരകവർണ്ണനയിലെ ഇരുപത്തിയെട്ട് നരകങ്ങളിൽ ഒന്നാണ് *വൈശസം*. ഭൂമിയിൽ ഓരോതരം പാപകർമ്മങ്ങൾ ചെയ്യുന്നവർക്ക് ഈ വിധം നരകങ്ങളെന്ന് മുൻ‌വിധിയുണ്ട്. 

ഡംഭിനു വേണ്ടി യാഗം നടത്തുന്നവർക്കുള്ളതാണ് വൈശസനരകം. യുഗങ്ങളോളം ശ്വാസമടക്കിപിടിച്ചിട്ടുള്ള നരകവേദന അനുഭവിക്കുക, വിഷം നൽകുക, സ്വഭവനത്തിലിട്ടു അഗ്നിക്കിരയാക്കുക എന്നിവയാണ് വൈശസത്തിലെ ശിക്ഷാരീതികൾ.

## കാണുക
നരകം

## അവലംബം
അവീചി

പ്രൊഫഷണലായി **അവീചി** എന്നറിയപ്പെടുന്ന **ടിം ബെർഗ്ലിംഗ്** (ജനനം 8 സെപ്റ്റംബർ 1989 - 20 ഏപ്രിൽ 2018), ഒരു സ്വീഡിഷ് ഡിജെ, റീമിക്സർ, റെക്കോർഡ് പ്രൊഡ്യൂസർ, സംഗീതജ്ഞൻ, ഗാനരചയിതാവ് എന്നിവരായിരുന്നു. 16-ആം വയസ്സിൽ, ബെർഗ്ലിംഗ് ഇലക്ട്രോണിക് മ്യൂസിക് ഫോറങ്ങളിൽ തന്റെ റീമിക്സുകൾ പോസ്റ്റ് ചെയ്യാൻ തുടങ്ങി, ഇത് അദ്ദേഹത്തിന്റെ ആദ്യ റെക്കോർഡ് ഡീലിലേക്ക് നയിച്ചു. 2011-ൽ "ലെവലുകൾ" എന്ന ഒറ്റ ചിത്രത്തിലൂടെ അദ്ദേഹം പ്രശസ്തിയിലേക്ക് ഉയർന്നു. അദ്ദേഹത്തിന്റെ ആദ്യ സ്റ്റുഡിയോ ആൽബം, ട്രൂ (2013), ഇലക്ട്രോണിക് സംഗീതം ഒന്നിലധികം വിഭാഗങ്ങളുടെ ഘടകങ്ങളുമായി സംയോജിപ്പിക്കുകയും പൊതുവെ നല്ല അവലോകനങ്ങൾ നേടുകയും ചെയ്തു. പതിനഞ്ചിലധികം രാജ്യങ്ങളിൽ ഇത് ആദ്യ പത്തിൽ ഇടം നേടുകയും അന്താരാഷ്ട്ര ചാർട്ടുകളിൽ ഒന്നാം സ്ഥാനത്തെത്തുകയും ചെയ്തു; പ്രധാന സിംഗിൾ, "വേക്ക് മി അപ്പ്", യൂറോപ്പിലെ മിക്ക സംഗീത വിപണികളിലും ഒന്നാമതെത്തി, യുണൈറ്റഡ് സ്റ്റേറ്റ്സിൽ നാലാം സ്ഥാനത്തെത്തി.

## അവലംബം

വർഗ്ഗം:1989-ൽ ജനിച്ചവർ
പേക്കാന്തവള

തവള വർഗ്ഗത്തിൽ‌പ്പെട്ട ഒരു ഉഭയജീവിയാണ് **പേക്കാന്തവള** (ഇംഗ്ലീഷ്:**Toad**). മലയാളത്തിൽ ഇവയെ ചൊറിത്തവള, വിഷത്തവള എന്നീപേരുകളിലും വിളിക്കുന്നു.

## പ്രത്യേകതകൾ
ഇവയ്ടെ തുകൽ വരണ്ടതും തവിട്ടുനിറമുളളതുമാണ്‌. പാലുണ്ണി പോലുള്ള ഒരു തരം ഗ്രന്ഥി ഇവയുടെ ത്വക്കിൽ കാണപ്പെടുന്നു. തവളകളും ചൊറിത്തവളകളും ജീവജാലസമൂഹ വിഭാഗീകരണത്തിൽ വെവ്വേറെയല്ല. ചൊറിത്തവളകൾ തന്നെ പല ഉപകുടുംബങ്ങളിലായി കിടക്കുന്നു. ഇവയ്ക്ക് പൊതുവെ വരണ്ട കാലാവസ്ഥയോടാണ്‌ ആഭിമുഖ്യം കൂടുതലുള്ളത്. ചൊറിത്തവളകളുടെ കൂട്ടത്തെ നോട്ട്(Knot) എന്നാണ്‌ വിളിക്കുന്നത്.

## അവലംബം

*
## തുടർ വായനയ്ക്ക്
* 

വർഗ്ഗം:തവളകൾ
പോക്കാച്ചിത്തവള

ഇന്ത്യയിലും പാകിസ്താനിലും കാണപ്പെടുന്ന ഒരിനം വലിപ്പം കൂടിയ തവളകളാണ്‌ **പോക്കാച്ചിത്തവളകൾ**(ഇംഗ്ലീഷ്:**Indus Valley Bullfrog** അഥവാ **Indian Bullfrog**). മലയാളത്തിൽ **പോത്തക്കൻ തവള** എന്ന മറ്റൊരു പേരുകൂടി ഇവയ്ക്കുണ്ട്..  **നാട്ടുമാക്കാച്ചി** അഥവാ **Indian Bullfrog. ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി നിലനിൽപ്പ് ആശങ്കാജനകമല്ലാത്ത ജീവിവർഗ്ഗങ്ങൾ എന്നാണ്.

## ശരീര ഘടന
മാംസം തീരെ​യില്ലാത്ത താടികളാണിവയ്ക്കുള്ളത്. പല്ലുകൾ പൊതുവെ ചരിഞ്ഞതും ദൃഢവുമാണ്‌. തലയ്ക്ക് സാമാന്യത്തിൽ കൂടിയ വലിപ്പമില്ല. മൂക്കുകൾ കുറുകിയതും മുന്നോട്ട് ഉന്തിനിൽക്കുന്നതുമാണ്‌. നാസാരന്ധ്രങ്ങൾ ചെറുതും വായ് ഭാഗത്തിനോട് അടുത്തുമാണുള്ളത്. കൈകാലുകളിൽ അഞ്ച് വിരലുകൾ വീതമുണ്ട്. ത്വക്ക് കറുപ്പ് നിറത്തിലും നീണ്ട ചുളിവുകളുള്ളതുമാണ്‌. ആൺ തവളകൾക്ക് രണ്ട് ശബ്ദ സഞ്ചികളുണ്ട്.

## ആവാസമേഖലകൾ

ഇന്ത്യൻ ഉപഭൂഖണ്ഡത്തിൽ പൊതുവെ എല്ലാപ്രദേശത്തും ഇവയെ കണ്ടു വരുന്നു. ശ്രീലങ്ക, പാകിസ്താൻ‍, ഹിമാലയൻ നിരകൾ, ചൈനയുടെ ചില പ്രദേശങ്ങൾ, മലയ എന്നിവിടങ്ങളിലും പോക്കാച്ചിത്തവളകളെ കാണാം.

പൊതുവെ കൂടുതൽ സമയവും ഇവ വെള്ളത്തിലാണ്‌ കഴിച്ചുകൂട്ടുന്നത്, സദാസമയവും ഒരു സ്ഥലത്തുതന്നെ അനങ്ങാതെ ഇരിക്കുന്ന ഇവ പെട്ടെന്ന് എന്തെങ്കിലും ശബ്ദമുണ്ടായാൽ അപകടസൂചന എന്നപോലെ കരയിൽ നിന്നു വെള്ളത്തിലേക്ക് എടുത്തുചാടി രക്ഷപ്പെടുന്നു.

## അവലംബം

വർഗ്ഗം:തവളകൾ
വർഗ്ഗം:നേപ്പാളിലെ ഉഭയജീവികൾ
വർഗ്ഗം:ഇന്ത്യയിലെ തവളകൾ
ആവണീശ്വരം

കൊല്ലം ജില്ലയിലെ തലവൂർ, വിളക്കുടി പഞ്ചായത്തുകളിലായി പരന്നു കിടക്കുന്ന ഒരു പ്രദേശമാണ് **ആവണീശ്വരം**. ദേശീയപാത 208 ൽ (കൊല്ലം- തിരുമംഗലം) കുന്നിക്കോട് നിന്നും 2 കിലോമീറ്റർ പത്തനാപുരംത്തേക്ക് മാറിയാണ് ആവണീശ്വരത്തിന്റെ സ്ഥാനം. **ശ്രാവണേശ്വരപുരം** എന്ന വാക്ക് ലോപിച്ചാണ്  ആവണീശ്വരത്തുനു ആ പേര് ലഭിച്ചത്.

കൊല്ലം - ചെങ്കോട്ട  തീവണ്ടിപ്പാത, ആവണീശ്വരം വഴിയാണ്  കടന്നു പോകുന്നത്. ആവണീശ്വരം റയിൽ‌വേസ്റ്റേഷൻ പണ്ട് മുതൽക്കേ പ്രസിദ്ധമാണ്. കേന്ദ്ര സർക്കാറിന്റെ കീഴിലുള്ള ഫുഡ് കോർപ്പറേഷൻ ഓഫ് ഇന്ത്യയുടെ ഒരു സംഭരണ ശാല ഇവിടെ പ്രവർത്തിക്കുന്നുണ്ട്.
പച്ചക്കുളത്തവള

ഇന്ത്യയിലെയും ശ്രീലങ്കയിലെയും കുളങ്ങളിൽ സർ‌വ്വസാധാരണയായി കാണപ്പെടുന്ന പച്ചനിറത്തിലുള്ള ഒരിനം തവളയാണ്‌ **പച്ചക്കുളത്തവള** അഥവാ **വയൽത്തവള** (**Indian Pond Frog (Green Pond Frog)). ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി നിലനിൽപ്പ് ആശങ്കാജനകമല്ലാത്ത ജീവിവർഗ്ഗങ്ങൾ എന്നാണ്.. മലയാളത്തിൽ പൊതുവെ ഇവയെ **പച്ചത്തവളയെന്നാണ്‌** വിളിക്കുന്നത്. 

## ശരീര ഘടന
ഇവയുടെ തലയ്ക്ക് സാമാന്യത്തിൽ കൂടിയ വലിപ്പമില്ല. മൂക്കുകൾ കുറുകിയതും മുന്നോട്ട് ഉന്തിനിൽക്കുന്നതുമാണ്‌. വിരലുകൾ  മെ​ലിഞ്ഞതും കൂർത്തതും ആദ്യവിരൽ രണ്ടാമത്തേതിനെ അപേക്ഷിച്ച് നീളം കൂടിയതുമാണ്‌. ത്വക്ക് മിനുത്തതും വരയുള്ളതുമാണ്‌. ആൺ തവളകൾക്ക് രണ്ട് ശബ്ദ സഞ്ചികളുണ്ട്.

## അവലംബം

* Boulenger, G.A. (1890) The Fauna of British India. Reptilia and Batrachia.

വർഗ്ഗം:തവളകൾ
വർഗ്ഗം:ശ്രീലങ്കയിലെ തവളകൾ
വർഗ്ഗം:ഇന്ത്യയിലെ തവളകൾ
പേറ്റിച്ചിത്തവള

യൂറോപ്പിലും ആഫ്രിക്കയിലും കണ്ടുവരുന്ന ഒരിനം തവളയാണ്‌ **പേറ്റിച്ചിത്തവള**(ഇംഗ്ലീഷ്:**Midwife Toad**). ആൺ തവളകൾ മുട്ടകളെ തങ്ങളുടെ പുറത്ത് വച്ച് സം‌രക്ഷിക്കുന്നതിനാലാണിവയെ പേറ്റിച്ചിത്തവളകൾ എന്നു വിളിക്കുന്നത്. പെൺതവളകൾ ഇടുന്ന മുട്ടകൾ ആൺ തവളകൾ വെളിയിൽ വച്ച് വിരിയിച്ചെടുക്കുന്നു. ജലത്തിലുള്ള മറ്റ് ജീവികൾ മുട്ടകൾ ഭക്ഷണമാക്കതെ സം‌രക്ഷിക്കുന്നത് ആൺ തവളകളാണ്‌.മാലപോലെയുള്ള മുട്ടകൾ ആൺ തവള കാലിൽ ചുറ്റി മാളത്തിനുള്ളിൽ സം‌രക്ഷിക്കുന്നു. മുട്ട വിരിയാറാകുമ്പോഴേക്കും വീണ്ടും ഇവ വെള്ളത്തിൽ നിക്ഷേപിക്കുന്നു. പേറ്റിച്ചിത്തവളകളിൽ അഞ്ച് ഉപകുടുംബങ്ങളുണ്ട്.

## വിവരണം
പേറ്റിച്ചിത്തവളകളുടെ മറ്റു അഞ്ച് ഉപവർഗ്ഗങ്ങളെ പശ്ചിമ യൂറോപ്പ്, വടക്കേ അമേരിക്ക എന്നിവിടങ്ങളിൽ കാണാം. രാത്രിയിൽ ഇവയുണ്ടാക്കുന്ന ശബദം വളരെ ദൂരെ നിന്നു പോലും കേൾക്കാം. പകൽ സമയങ്ങളിൽ ഇവ പൊതുവെ കല്ലിനിടയിലും, തടിക്കഷണങ്ങൾക്കിടയിലും, പൊത്തുകളിലും കഴിഞ്ഞുകൂടുന്നു. മഴക്കാലത്ത് മറ്റു ജീവികൾ ഉണ്ടാക്കിഅ പൊത്തുകളിൽ ഇവ കഴിഞ്ഞുകൂടുന്നു.

## ആഹാര രീതി
നീളമുള്ള നാവുപയോഗിച്ചാണ് പേറ്റിച്ചിത്തവള ഇരതേടുന്നത്. വണ്ടുകൾ, വിട്ടിലുകൾ, ഈച്ചകൾ, പുഴുക്കൾ, തേരട്ടകൾ എന്നിവയെയാണ് ഇവ ആഹാരമാക്കുന്നത്. വാൽമാക്രികൾ പൊതുവെ സസ്യാഹാരികളാണ്.വലിയ തവളകൾ ആഹാരമാക്കുന്നതിന്റെ ചെറു വലിപ്പത്തിലുള്ള ജീവികളെയാണ്‌ ചെറു തവളകൾ ആഹാരമാക്കുന്നത്. മുട്ടകൾ വിരിയാൻ പാകമാകുമ്പോൾ ആൺ തവളകൾ മുട്ടകൾ ഉപേക്ഷിച്ച് പോകും.

## അവലംബം
* Carl Vogt: *Untersuchungen über die Entwicklungsgeschichte der Geburtshelferkröte. (Alytes obstetricians)*, Solothurn: Jent und Gassman, (1842), pp 130

* Arthur Koestler, *The Case of the Midwife Toad*, London:  Hutchinson, 1971.

വർഗ്ഗം:തവളകൾ
ഓസ്ട്രേലിയൻ ചെങ്കണ്ണൻ മരത്തവള

കിഴക്കൻ ഓസ്ട്രേലിയയിൽ കാണപ്പെടുന്ന ഒരിനം മരത്തവളയാണ്‌ **ഓസ്ട്രേലിയൻ ചെങ്കണ്ണൻ മരത്തവള**(ഇംഗ്ലീഷ്:**Litoria Chloris** അഥവാ **Australian Red Eyed Tree Frog**). ലിറ്റോറിയ ക്ലോറിസ്(Litoria Chloris) എന്നാണ്‌ ശാസ്ത്രീയ നാമം. ഹാലിഡെ കുടുംബത്തിലെ ലിറ്റോറിയ ജനുസ്സിലാണിവയെ ഉൾപ്പെടുത്തിയിരിക്കുന്നത്.
## ശരീര ഘടന

ചെങ്കണ്ണൻ മരത്തവളകളുടെ ശരീരത്തിന്‌ മുകൾ ഭാഗം പച്ച നിറത്തിലായിരിക്കും, ചില സന്ദർഭങ്ങളിൽ മഞ്ഞപ്പൊട്ടുകൾ കാണപ്പെടാറുണ്ട്. കാലുകളുടേയും കൈയുടേയും മുൻ‌വശത്തിന്‌ പച്ച നിറമാണ്‌, എന്നാൽ പിൻഭാഗം ഇളം മഞ്ഞ നിറത്തിലോ വെള്ള നിറത്തിലോ ആണ്‌. മുതിർന്ന തവളകളുടെ തുടഭാഗം നീല, പർപ്പിൾ, കറുപ്പ് വർണ്ണങ്ങളോട് കൂടിയാണ്‌. കണ്ണുകളുടെ മധ്യഭാഗത്തിന്‌ സ്വർണ്ണ നിറമാണ്‌ വശങ്ങളിലേക്ക് പോകും തോറും ഇത് കടും ചുവപ്പായിത്തീരുന്നു. ഇ ചുവപ്പ് നിറത്തിന്റെ തീവ്രത പല തവളകളിലും വ്യത്യാസപ്പെട്ടിരിക്കും. കർണ്ണപടഹം ദൃശ്യമാണ്‌, പ്രായപൂർത്തിയായ തവളകൾ 6.5 സെ.മി. വലിപ്പം വയ്ക്കും.

വാൽമാക്രികൾ സാധാരണയായി ചാരനിറാത്തിലോ ബ്രൗൺ നിറത്തിലോ ആണ്‌, വശങ്ങളിൽ സ്വർണ്ണപ്പൊട്ടുകൾ കാണാം.

## സ്വഭാവം
മഴക്കാടുകളിലാണ്‌ ഇത്തരം തവളകളെ പൊതുവെ കാണപ്പെടുന്നത്. ഇവയുടെ കുറുകൽ വളരെ ദൂരെ വരെ കേൾക്കാൻ കഴിയും. മഴയെ തുടർന്നുണ്ടാവുന്ന ചെറിയ താൽക്കാലിക കുളങ്ങളിലാണ്‌ ഇവ ഇന ചേരാറ്. ഒഴുക്കില്ലാത്ത കുളങ്ങൾ, അണക്കെട്ടുകൾ, ഓടകൾ, മുതലായ സ്ഥലങ്ങളിലാണ്‌ ഇവയുടെ വാസം.
## ഇതും കാണുക
* ചെങ്കണ്ണൻ മരത്തവള

## അവലംബം

*  Database entry includes a range map and a brief justification of why this species is of least concern
*Cogger, H.G. 1979. *Reptiles & Amphibians of Australia*. A. H. & A. W. REED PTY LTD ISBN 0-589-50108-9
*MacMillan, L. 2005. Frog secretions block HIV infections . Exploration, Vanderbilt University
*Frogs Australia Network  – Frog call available here.
## പുറത്തേക്കുള്ള കണ്ണികൾ

വർഗ്ഗം:തവളകൾ
വർഗ്ഗം:ഓസ്‌ട്രേലിയയിലെ തവളകൾ
വർഗ്ഗം:ലിറ്റോറിയ
ചെങ്കണ്ണൻ മരത്തവള

മധ്യഅമേരിക്കയിലെ മഴക്കാടുകളിൽ കാണാപ്പെടുന്ന ഒരിനം തവളയാണ്‌ **ചെങ്കണ്ണൻ മരത്തവള** (ഇംഗ്ലീഷ്:**Red Eyed Tree Frog**). അഗലിക്നിസ് കാലിഡ്രിയാസ് (*Agalychnis callidryas*) എന്നാണ്‌ ശാസ്ത്രീയ നാമം. ഹാലിഡെ കുടുംബത്തിലെ അഗലിക്നിസ് ജനുസ്സിലാണിവയെ ഉൾപ്പെടുത്തിയിരിക്കുന്നത്.

## ശരീര ഘടന
പേരു സൂചിപ്പിക്കും പോലെ തന്നെ ഇവയുടെ രണ്ട് കണ്ണുകളും ചുവന്ന നിറത്തോടുകൂടിയതാണ്. മൂക്ക് വീതികുറഞ്ഞതാണ്‌. ഹരിത വർണ്ണമുള്ള ശരീരത്തിൽ മഞ്ഞയും നീലയുമുള്ള വരകൾ കാണാൻ സാധിക്കും. കാൽ വിരലുകൾക്ക് ഓറഞ്ച് നിറമാണുള്ളത്. ആൺ തവളകൾ 5.08 സെ.മി മുതൽ 6.35 സെ.മി വരെ വലിപ്പത്തിലും പെൺ തവളകൾ 6.35 സെ.മി മുതൽ 7.62 സെ.മി വരെ വലിപ്പത്തിലും കാണപ്പെടുന്നു. ചെറുപ്രായത്തിൽ തവളകൾക്ക് തവിട്ടുനിറമായിരിക്കും പ്രായപൂർത്തിയാകുന്നതോടെ പച്ച നിറം കൈവരും. പ്രായപൂർത്തിയായ തവളകൾക്ക് ചുറ്റുപാടുകളനുസരിച്ച് നിറം മാറുവാനുള്ള കഴിവുണ്ട്. ഇവയുടെ വയറിലെ ത്വക്ക് മാർദ്ദവമുള്ളതും മിനുസവുമാണ്‌ എന്നാൽ പുറത്തെ ത്വക്ക് കട്ടിയുള്ളതും പരു പരുത്തതുമാണ്‌.

## അഹാരരീതി
ഈയാംപാറ്റകൾ, വിട്ടിലുകൾ, ഈച്ചകൾ മറ്റു ഷഡ്‌പദങ്ങൾ ചെറു തവളകൾ എന്നിവയാണ്‌ മുഖ്യ ആഹാരം. ചിലപ്പോൾ ചെറു പഴങ്ങളും ഭക്ഷണമാക്കാറുണ്ട്.

## ഇതും കാണുക
* ഓസ്ട്രേലിയൻ ചെങ്കണ്ണൻ മരത്തവള

## അവലംബം

## പുറത്തേക്കുള്ള കണ്ണികൾ

* Red-Eyed Tree Frog Facts 
* Honolulu Zoo: Red-eyed Tree Frog 
* Caring for Your Red-Eyed Tree Frogs
* Red-Eyed Tree Frog Care Information at Caresheets.net 
* Red Eyed Tree Frog Care at RedEyedTreeFrog.org

വർഗ്ഗം:തവളകൾ
വർഗ്ഗം:കൊളംബിയയിലെ ഉഭയജീവികൾ
വാൽമാക്രി

തവളകളുടെ രൂപാന്തര പ്രക്രിയയിലെ ഒരു അവസ്ഥയാണ്‌(ലാർ‌വ) **വാൽമാക്രി**(ഇംഗ്ലീഷ്:**Tadpole** അഥവാ **Polliwog**). തവളകൾക്ക് പൊതുവെ വാൽ കാണപ്പെടാറില്ല, എന്നാൽ തവളകളുടെ രൂപാന്തരണത്തിലുള്ള വാൽമാക്രികൾക്ക് വാൽ ഉണ്ട്. വാലുള്ള മാക്രി എന്നർത്ഥത്തിലാണ്‌ ഇവയ്ക്ക് വാൽമാക്രി എന്ന പേര്‌ കിട്ടിയത്.

## വിവരണം

വെള്ളത്തിൽ ജീവിക്കുന്ന ഒരു ഉഭയജീവിയാണ്‌ വാൽമാക്രി. ഈ അവസ്ഥയിൽ ഇവ ആന്തരികമോ ബാഹ്യമോ ആയ ചെകിളകളുടെ സഹായത്തോടെയാണ്‌ ശ്വാസോച്ഛാസം നടത്തുന്നത്. വളർച്ചയെത്തുന്നതുവരെ ഇവയ്ക്ക് കൈകാലുകൾ കാണപ്പെടാറില്ല. നടുപൊ​ന്തിയ ശരീരത്തിൽ ഒരു വാലുണ്ട് ഈ വാലിന്റെ സഹായത്തോടെയാണ്‌ ഇവ ജലത്തിൽകൂടി സഞ്ചരിക്കുന്നത്.

വാൽമാക്രി പൂർണ വളർച്ചയെത്തിയ തവളയായി മാറുന്ന പ്രക്രിയയെ കായാന്തരണം എന്നാണ് പറയുന്നത്. വാൽമാക്രി പ്രായം എത്തുമ്പോൾ ആദ്യം രൂപപ്പെടുന്നത് കാലുകളാണ്, പിന്നീടാണ് കൈകൾ ഉണ്ടാകുന്നത്. പതുക്കെ വാൽ അപ്രത്യക്ഷമാകുകയും ചെയ്യുന്നു. കാലിന്റെ രൂപാന്തരണ സമയത്തു തന്നെ ശ്വാസകോശവും രൂപപ്പെടും, ഈ സമയങ്ങളിൽ ശ്വസിക്കാനായി ഇവ ജല നിരപ്പിനു മുകളിൽ വരാറുണ്ട്. രൂപാന്ത്രണത്തിന്റെ അവസാന ഘട്ടത്തിലാണ്‌ വായ് ഉണ്ടാകുന്നത്, രൂപാന്ത്രത്തിന്റെ ഒടുവിൽ തലയുടെ വലിപ്പം വരെ വായ്ക്കുണ്ടാകും. മിക്ക വാൽമാക്രികളും സസ്യാഹരികളാണ്‌, ആൽഗകളും ചെറു പായൽ സസ്യങ്ങളുമാണിവ ആഹാരമാക്കുന്നത്. എന്നാൽ ചിലയിനം വാൽമാക്രികൾ മിശ്ര​‍ഭുക്കുകളാണ്‌, ഇവ  ജൈ​വാവശിഷ്ടങ്ങളേയും ചെറു വാൽമാക്രികളേയും ഭക്ഷണമാക്കുന്നു.

## അവലംബം

## പുറത്തേക്കുള്ള കണ്ണികൾ

*Video of Hundreds of Tadpoles 
*How to Raise Tadpoles   
*Raising Tadpoles to Adulthood (University of California Berkeley) 
*Mysterious tadpole rain in Japan in June 2009

വർഗ്ഗം:തവളകൾ
മഡഗാസ്കർ തക്കാളിത്തവള

മൈക്രോഹൈലിഡെ കുടുംബത്തിൽ‌പ്പെട്ട ഒരിനം തവളയാണ്‌ **മഡഗാസ്കർ തക്കാളിത്തവള**(ഇംഗ്ലീഷ്:**Crapaud Rouge De Madagascar**). ഡൈസ്കോഫസ് ജെനുസ്സിലുൾപ്പെടുന്ന തക്കാളിത്തവളകളുടെ ശാസ്ത്രീയ നാമം **ഡൈസ്കോഫസ് അന്റോങിലി** (Dyscophus Antongilii) എന്നാണ്‌. മഡഗാസ്കറാണ്‌ ഈ തവളകളുടെ ജന്മദേശം. ഉഷ്ണമേഖലാ വനങ്ങളിലെ ഈർപ്പം കൂടുതലുള്ള ചെറുകാടുകളാണിവയുടെ വാസസ്ഥാനം. ചതുപ്പുകൾ, നദീതീരങ്ങൾ, ഈർപ്പം കൂടുതലുള്ള പ്രദേശങ്ങൾ, ചെ​ളിപ്ര​ദേ​ശങ്ങൾ എന്നിവിടങ്ങളിലാണ്‌ ഇവയെ കണ്ടു വരുന്നത്. ആവാസ വ്യവസ്ഥയുടെ നാശം ഈ ജീവികളുടെ നിലനിൽ‌പ്പിനെ ബാധിച്ചിട്ടുണ്ട്.

## അവലംബം
* Raxworthy, C., Vences, M., Andreone, F. & Nussbaum, R. 2004.  Dyscophus antongilii .   2006 IUCN Red List of Threatened Species.   Downloaded on 23 July 2007.

വർഗ്ഗം:തവളകൾ
വർഗ്ഗം:മഡഗാസ്കറിലെ ജീവജാലങ്ങൾ
തക്കാളിത്തവള

ഡൈസ്കോഫസ് ജെനുസ്സിലുൾപ്പെടുന്ന **തക്കാളിത്തവളകളിൽ**(ഇംഗ്ലീഷ്:**Tomato Frog**) മൂന്ന് ഇനം തവളകൾ ഉൾപ്പെട്ടിട്ടുണ്ട്. ഇവയുടെ ശാസ്ത്രനാമങ്ങൾ ഡൈസ്കോഫസ് അന്റോങിലി(Dyscophus Antongilii), ഡൈസ്കോഫസ് ഇൻസുലാരിസ്(Dyscophus Insularis), ഡൈസ്കോഫസ് ഗ്വിനെറ്റി(Dyscophus Guineti) എന്നിങ്ങനെയാണ്. ഇത്തരത്തിലുള്ള തവളകളെ പ്രധാനമായും മഡഗാസ്കറിലാണ് കാണാൻ കഴിയുന്നത്. ശരീരത്തിൽ മുഴുവനായും ചുവന്ന നിറമുള്ളതിനാലാണ് ഇവയെ തക്കാളിത്തവളകൾ എന്നു വിളിക്കുന്നത്.
## സ്വഭാവം
ഭയപ്പെടുമ്പോൾ ഇവ സ്വ ശരീരം വായു നിറച്ച് വികസിപ്പിക്കും. ശത്രുക്കൾ തക്കാളിത്തവളയെ ആക്രമിക്കുമ്പോൾ ഇവയുടെ ത്വക്കിൽ നിന്നും ഒരു തരം സ്രവം പുറപ്പെടുവിക്കും, പശപ്പുള്ള ഈ സ്രവം ശത്രുവിന്റെ കണ്ണിലും വായിലും വീഴുന്നതുവഴി ഇരയെ ഉപേക്ഷിച്ച് അവ കടന്നു കളയും. തവളയുടെ ത്വക്കിൽ നിന്നും വരുന്ന ഈ സ്രവത്തിന് മനുഷ്യരിൽ അലർജി ഉണ്ടാക്കാൻ കഴിവുണ്ട്. ഈ സ്രവത്തിന് അലർജി ഉണ്ടാക്കാം എന്നല്ലാതെ മനുഷ്യരെ കൊല്ലാനുള്ള വീര്യം ഇല്ല.

## ശരീര ഘടന
തക്കാളിത്തവളകളുടെ ആയുസ്സ് 6 മുതൽ 8 വർഷം വരെയാണ്. പൂർണ്ണവളർച്ചയെത്തുന്നതോടുകൂടി ശരീരം ഇളം മഞ്ഞനിറത്തിൽ നിന്നും കടും ചുവപ്പായി മാറുന്നു. 9 മുതൽ 14 മാസം വരെയാകുമ്പോൾ ഇവയ്ക്ക് ലൈംഗിക വളർച്ചയെത്തുന്നു. പെൺ തവളകൾക്കാണ് ആൺ തവളകളേക്കാൾ വലിപ്പം ഇവ ഏകദേശം നാല് ഇഞ്ച് വരെ വലിപ്പം വയ്ക്കും എന്നാൽ ആൺ തവളകൾ രണ്ട് മുതൽ മൂന്ന് ഇഞ്ച് വരെ വളരാറുള്ളു. വയർ ഭാഗത്തിന് മഞ്ഞ കലർന്ന നിറമാ‍ണ്, ചിലപ്പോൾ കഴുത്തിന്റെ ഭാഗത്ത് കറുത്ത പുള്ളികളും കാണാം. പെൺ തവളകളെപ്പൊലെ ആൺ തവളകൾക്ക് കടും ചുവപ്പ് നിറം കാണില്ല, ഇവയ്ക്ക് ഒരു ഓറഞ്ച് കലർന്ന നിറമായിരിക്കും ഉള്ളത്. കുട്ടിത്തവളകൾക്കും ഇരുണ്ട നിറമാണ്.

## വർഗ്ഗങ്ങൾ
മൂന്ന് ഇനം തവളകൾ ഈ കൂട്ടത്തിലുണ്ട്.

## പുറത്തേക്കുള്ള കണ്ണികൾ
* Species information  
* ''D. antongilli'' 
* Web links for ''D. insularis'' 
* ''D. guineti''

വർഗ്ഗം:തവളകൾ
ഹിരണ്യാക്ഷൻ

ഹൈന്ദവ പുരാണത്തിലെ ഒരു അസുരരാജാവാണ് **ഹിരണ്യാക്ഷൻ**. മഹാവിഷ്ണുവിന്റെ ദ്വാരപാലകരിലൊരാളായ ജയനാണ് കൃതയുഗത്തിൽ ഹിരണ്യാക്ഷനായി ജന്മമെടുത്തത്.

## പുരാണകഥ
താപസകുമാരൻ‌മാരായ സനകൻ, സനന്ദകൻ, സനാതനൻ, സനത്കുമാരൻ എന്നിവർ വിഷ്ണുദർ‌ശനത്തിനായി വൈകുണ്ഠത്തിൽ എത്തിച്ചേർന്നു. എന്നാൽ വൈകുണ്ഠ ദ്വാരപാലകരായ ജയവിജയൻ‌മാർ അവരെ അകത്തേയ്ക്ക് കടത്തിവിട്ടില്ല. അതിൽ കോപം പൂണ്ട കുമാരൻ‌മാർ ജയവിജയൻ‌മാരെ സാധാരണ മനുഷ്യരായി ഭൂമിയിൽ പിറക്കണമെന്ന് ശപിക്കുന്നു. ശാപമോക്ഷത്തിനായി വിഷ്ണുവിനെ സമീപിച്ചെങ്കിലും ഫലമുണ്ടായില്ല. ഏഴുജന്മം വിഷ്ണു ഭക്തരായി ജീവിക്കുകയോ മൂന്നുവട്ടം വിഷ്ണുശത്രുക്കളായി ജനിക്കയോ ചെയ്യാമെന്ന് ശാപം ഇളവ് ചെയ്തു. പ്രിയ വിഷ്ണുവിനെ അധികകാലം പിരിഞ്ഞിരിക്കാൻ വയ്യായ്കയാൽ മൂന്നു ശത്രുജൻ‌മങ്ങൾ മതി എന്ന തീരുമാനത്തിൽ ജയവിജയന്മാർ എത്തിച്ചേർ‌ന്നു. കൃതയുഗത്തിൽ ഹിരണ്യാക്ഷനും ഹിരണ്യകശിപുവും, ത്രേതായുഗത്തിൽ രാവണനും കുംഭകർണനും, ദ്വാപര യുഗത്തിൽ ശിശുപാലനും ദന്തവക്രനും ആയി ഇവർ ജന്മമെടുത്തു. ത്രേതായുഗത്തിൽ രാമനാലും ദ്വാപരയിൽ കൃഷ്ണനാലും ഇവർ വധിക്കപ്പെടുന്നു.

സപ്തർഷികളിലൊരാളായ കാശ്യപനു ദിതിയിൽ ജനിക്കുന്ന അസുരപുത്രൻ‌മാരാണ്‌ ഹിരണ്യകശിപുവും ഹിരണ്യാക്ഷനും. ഭാര്യാഭർത്താക്കൻ‌മാരായ കാശ്യപനും ദിതിയും ത്രിസന്ധ്യാനേരം ബന്ധപ്പെട്ടതിനാലാണ്‌ പുത്രൻ‌മാർ അസുരൻ‌മാരായത്.  ഹിരണ്യകശിപു പുത്രനായ പ്രഹ്ലാദൻ‌ന്റെ വിഷ്ണുഭക്തിയിൽ കോപാകുലനായി അവനെ കൊല്ലാനൊരുങ്ങുമ്പോൾ നരസിംഹമായെത്തിയ വിഷ്ണുവിന്റെ കയ്യാൽ കൊല്ലപ്പെടുന്നു. ഹിരണ്യാക്ഷൻ ഭൂമിയെ ആകാശാഴിയിൽ മുക്കുമ്പോൾ വരാഹാവതാരമായെത്തിയ വിഷ്ണു ആയിരം വർഷം നീണ്ട പോരാട്ടത്തിനൊടുവിൽ അയാളെ വധിക്കുന്നു.

വർഗ്ഗം:ഭാഗവതത്തിലെ കഥാപാത്രങ്ങൾ
മാലോം

കാസർഗോഡ് ജില്ലയിലെ ബളാൽ ഗ്രാമപഞ്ചായത്തിലെ ഒരു പ്രധാന മലയോര പ്രദേശമാണ് **മാലോം**. ബളാൽ ഗ്രാമ പഞ്ചായത്തിന്റെ നെടുംതൂണായ ഈ പ്രദേശത്താണ് പേര് കേട്ട **മാലോം കൂലോം** എന്ന അമ്പലം സ്ഥിതി ചെയ്യുന്നത്. കിഴക്ക് മാറി വള്ളിക്കടവ് എന്ന സ്ഥലത്ത് സ്ഥിതി ചെയ്യുന്ന ഗവ. ഹയർ സെക്കന്ററി സ്കൂള്‍, ** മാലോത്ത്‌ കസബ സ്കൂൾ** എന്നിവ മാലോത്തിന്റേയും സമീപ പ്രദേശങ്ങിളിലേയും വിദ്യാഭ്യാസപരമായ മുന്നേറ്റത്തിൽ കാര്യമായ പങ്കുവഹിച്ചു വരുന്നു. പൊതുവേ കാർഷികമേഖലയിൽ പണിയെടുക്കുന്നവരാണിവിടുത്തെ ജനങ്ങൾ. വിവിധയിനം കാർഷികവിളകൾ ഉല്പാദിപ്പിക്കുന്ന പ്രദേശങ്ങളിലൊന്നാണ് മാലോം.
കേരളത്തിലെ കൂർഗ് എന്നും മാലോം അറിയപെടുന്നു.വിവിധ മതവിഭാഗങ്ങൾ ഒത്തൊരുമയിൽ ജീവിക്കുന്ന ഒരു പ്രദേശം കൂടി ആണ് മാലോം
മലയോര ഹൈവേ കടന്നുപോകുന്ന സ്ഥലം കൂടി ആണ് മാലോം (വഴി.. ചുള്ളി - കോളിച്ചാൽ)
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
കുന്നന്താനം ഗ്രാമപഞ്ചായത്ത്

പത്തനംതിട്ട ജില്ലയിലെ മല്ലപ്പള്ളി താലൂക്കിൽ മല്ലപ്പള്ളിബ്ളോക്കിലാണ് **കുന്നന്താനം ഗ്രാമപഞ്ചായത്ത്** സ്ഥിതി ചെയ്യുന്നത്. കുന്നന്താനം വില്ലേജുപരിധിയിൽ വരുന്ന കുന്നന്താനം പഞ്ചായത്തിന് 17.57 ചതുരശ്രകിലോമീറ്റർ വിസ്തൃതിയുണ്ട്.

## അതിരുകൾ
കുന്നന്താനം പഞ്ചായത്തിന്റെ അതിരുകൾ വടക്കുഭാഗത്ത് മാടപ്പള്ളി, കറുകച്ചാൽ പഞ്ചായത്തുകളും, കിഴക്കുഭാഗത്ത് പനയമ്പാലതോടും, തെക്കുഭാഗത്ത് കവിയൂർ പഞ്ചായത്തും, പടിഞ്ഞാറുഭാഗത്ത് തൃക്കൊടിത്താനം, പായിപ്പാട് പഞ്ചായത്തുകളുമാണ്.

## പേരിനു പിന്നിൽ

കുന്നന്താനം എന്ന പേരിന്റെ ഉത്ഭവത്തെ സംബന്ധിച്ച് നിരവധി കഥകൾ പ്രചാരത്തിലുണ്ട്. മുകുന്ദൻ എന്ന തെക്കുംകൂർ രാജാവ് ചെറുവള്ളി മുതലായ കിഴക്കൻ പ്രദേശത്തുനിന്നും വന്നത്തിയ കുടിയേറ്റക്കാർക്ക് ദാനം ചെയ്ത പ്രദേശമാണ് പിൽക്കാലത്ത് കുന്നന്താനം എന്നറിയപ്പെട്ടു തുടങ്ങിയതെന്നാണ് മറ്റൊരു കഥ. മറ്റൊരു കഥ ഇങ്ങനെ: ആദിവാസികളുടെ തലവനായ കണ്ണൻ എന്നാരാൾ ഇവിടെ ജീവിച്ചിരുന്നുവെന്നും രാജാവ് ഈ പ്രദേശം കണ്ണന്റെ നിയന്ത്രണത്തിൻകീഴിൽ ദാനമായി നൽകിയെന്നും കണ്ണൻ ദാനമെന്ന് അറിയപ്പെട്ടുതുടങ്ങിയ പ്രദേശം പിന്നീട് കുന്നന്താനമായി മാറിയത്രെ. വേറൊന്നുള്ളത് കുന്നും, താനവും ഉള്ളതുകൊണ്ടാണത്രെ കുന്നന്താനം എന്ന പേരുണ്ടായതെന്നതാണ്. നിരവധി ചെറിയ കുന്നുകളും കുഴികളും ഉള്ള ഭൂപ്രദേശമായതുകൊണ്ടാവണം ഇത്തരത്തിലൊരു നിഗമനത്തിന് അടിസ്ഥാനമെന്നും കരുതുന്നു.

## ഭൂപ്രകൃതി
മലയോരജില്ലയായ പത്തനംതിട്ടയുടെ വടക്കേയറ്റത്ത് സ്ഥിതിചെയ്യുന്ന ഒരു പിന്നാക്കഗ്രാമമാണ് കുന്നന്താനം. പഞ്ചായത്തിന്റെ മിക്ക പ്രദേശങ്ങളും നിമ്നോന്നതപ്രദേശങ്ങളാണ്. ഇടയ്ക്കിടെ താഴ്വരകളും നെൽപ്പാടങ്ങളും ഉണ്ട്. കുന്നന്താനം പൂർണ്ണമായും ഒരു കാർഷികഗ്രാമമാണ്. കുന്നുകളും, താഴ്വരകളും, സമതലങ്ങളും, നെൽപാടങ്ങളും ഇടകലർന്ന ഭൂപ്രകൃതിയോടുകൂടിയതാണ് ഇവിടുത്തെ ഭൂപ്രദേശം

## അവലംബം

## ഇതും കാണുക
*കേരളത്തിലെ ഗ്രാമപഞ്ചായത്തുകളുടെ പട്ടിക
## പുറമെ നിന്നുള്ള കണ്ണികൾ
*കേരള സർക്കാർ വെബ്സൈറ്റ്, കുന്നന്താനം ഗ്രാമപഞ്ചായത്ത് 

വർഗ്ഗം:പത്തനംതിട്ട ജില്ലയിലെ ഗ്രാമപഞ്ചായത്തുകൾ
കുറ്റൂർ ഗ്രാമപഞ്ചായത്ത്

പത്തനംതിട്ട ജില്ലയിലെ തിരുവല്ല താലൂക്കിൽ പുളിക്കീഴ് ബ്ളോക്കിലാണ് **കുറ്റൂർ ഗ്രാമപഞ്ചായത്ത്** സ്ഥിതി ചെയ്യുന്നത്. കുറ്റൂർ വില്ലേജ് പരിധിയിൽ വരുന്ന ഗ്രാമപഞ്ചായത്താണിത്. 12.16 ചതുരശ്രമൈൽ വിസ്തൃതിയുണ്ട് കുറ്റൂർ പഞ്ചായത്തിന്. ആദ്യകാലത്ത് ഈ പഞ്ചായത്ത് കൊല്ലം ജില്ലയുടേയും, പിന്നീട് ആലപ്പുഴ ജില്ലയുടേയും ഭാഗമായിരുന്നു. ഇപ്പോൾ പത്തനംതിട്ട ജില്ലയിൽ സ്ഥിതി ചെയ്യുന്നു. കുറ്റൂർ വില്ലേജ് യൂണിയൻ ആയിട്ടാണ് ആദ്യം രൂപം കൊണ്ടത്. 1952-ൽ ആണ് ആദ്യമായി തെരഞ്ഞെടുപ്പിലൂടെയുള്ള പഞ്ചായത്തു ഭരണസമിതി നിലവിൽ വന്നത്.

## അതിരുകൾ
പഞ്ചായത്തിന്റെ അതിരുകൾ കിഴക്കുഭാഗത്ത് ഇരവിപേരൂർ പഞ്ചായത്തും, പടിഞ്ഞാറുഭാഗത്ത് മണിമലയാറും, വടക്കുഭാഗത്ത് കദളിമംഗലം ആറും, തെക്കുഭാഗത്ത് വരട്ടാറുമാണ്. കിഴക്കുഭാഗം ഉയർന്ന പ്രദേശമാണ്.

## ഭൂപ്രകൃതി
പടിഞ്ഞാറ് കീത്തല മുതൽ കിഴക്കോട്ട ഓതറ ആൽത്തറവരേയും, തെക്ക് പമ്പാനദിയുടെ കൈവഴിയായ വരട്ടാറിന്റേയും, വടക്ക് മണിമലയാറിന്റെയും ഇടയ്ക്കു സ്ഥിതി ചെയ്യുന്ന മലമ്പ്രദേശങ്ങളും, കുന്നിൻപുറങ്ങളും, ചരിവുതലങ്ങളും, വയലേലകളും ഉൾപ്പെടുന്ന ഗ്രാമമാണ് കുറ്റൂർ ഗ്രാമപഞ്ചായത്ത്. മൊത്തം ഭൂവിസ്തൃതി 1203 ഹെക്ടറാണ്. കുറ്റൂർ പഞ്ചായത്ത് തികച്ചും ഒരു കാർഷിക ഗ്രാമമാണ്. ഭൂപ്രകൃതിയുടെ അടിസ്ഥാനത്തിൽ എം.സി.റോഡിന്റെ കിഴക്കുവശം പൊതുവേ കുന്നിൻപ്രദേശവും പടിഞ്ഞാറുവശം സമതലപ്രദേശവുമാണ്.

## അവലംബം

## ഇതും കാണുക
*കേരളത്തിലെ ഗ്രാമപഞ്ചായത്തുകളുടെ പട്ടിക
## പുറമെ നിന്നുള്ള കണ്ണികൾ
*കേരള സർക്കാർ വെബ്സൈറ്റ്, കുറ്റൂർ ഗ്രാമപഞ്ചായത്ത് 

വർഗ്ഗം:പത്തനംതിട്ട ജില്ലയിലെ ഗ്രാമപഞ്ചായത്തുകൾ
ഹെയ്സ്റ്റിങ്സ് യുദ്ധം

1066 ഒക്ടോബർ പതിനാലിന് വില്യം ദ കോൺക്വററിന്റെ നോർമൻ സൈന്യവും ഹാരൾഡ് രണ്ടാമൻ രാജാവിന്റെ ഇംഗ്ലിഷ് സൈന്യവും തമ്മിൽ നടന്ന യുദ്ധമാണ് **ഹെയ്സ്റ്റിങ്സ് യുദ്ധം**. ആധുനിക കാലത്തെ ഈസ്റ്റ് സസക്സ് എന്ന സ്ഥലത്തിനടുത്തുള്ള ഹെയ്സ്റ്റിങ്സിന് ആറ് മൈൽ അകലെയുള്ള സെൻലാക് എന്ന കുന്നിലാണ് യുദ്ധം നടന്നത്.

ഹാരൾഡ് രണ്ടാമൻ എന്ന ഇംഗ്ലിഷ് രാജാവ് ഈ യുദ്ധത്തിനിടക്ക് മരിച്ചു പോയി. ഐതിഹ്യപ്രകാരം കണ്ണിലൂടെ അമ്പ് തറച്ച് കയറിയാണ് മരിച്ചത്. വില്യം എന്ന നോർമൻ പ്രഭുവിന്റെ ഇംഗ്ലണ്ട് അധിനിവേശത്തിലെ ഏറ്റവും പ്രധാനപ്പെട്ട യുദ്ധമായാണ് ഈ യുദ്ധം കണക്കാക്കപ്പെടുന്നത്.

## അവലംബം


## പുറത്തേയ്ക്കുള്ള കണ്ണികൾ

*  Official English Heritage site
*Origins of the conflict, the battle itself and its aftermath BBC History website
*Staff. "''Information on the Battle of Hastings''" , website of www.battle-of-hastings-1066.org.uk . Includes facts and full story.
*William of Malmesbury's Account 

വർഗ്ഗം:യുദ്ധങ്ങൾ
മലയാലപ്പുഴ ഗ്രാമപഞ്ചായത്ത്

പത്തനംതിട്ട ജില്ലയിലെ കോന്നി താലൂക്കിൽ കോന്നി ബ്ലോക്കിലാണ് **മലയാലപ്പുഴ ഗ്രാമപഞ്ചായത്ത്** സ്ഥിതി ചെയ്യുന്നത്. മലയാലപ്പുഴ, കോന്നിതാഴം, പത്തനംതിട്ട, വടശ്ശേരിക്കര എന്നീ വില്ലേജുകളിലായി വ്യാപിച്ചുകിടക്കുന്ന മലയാലപ്പുഴ ഗ്രാമപഞ്ചായത്തിന് 27.53 ചതുരശ്രകിലോമീറ്റർ വിസ്തൃതിയുണ്ട്.
കൊല്ലവർഷം 1123 (1948-ൽ) കർക്കിടക്കം 23-ന് മലയാലപ്പുഴ വില്ലേജുയൂണിയൻ രൂപീകരിക്കപ്പെട്ടു.

## അതിരുകൾ
വടക്കുഭാഗത്ത് കല്ലാറും വടശ്ശേരിക്കര പഞ്ചായത്തും, തെക്കുഭാഗത്ത് അച്ചൻകോവിലാറും, കിഴക്കുഭാഗത്ത് കോന്നി പഞ്ചായത്തും, പടിഞ്ഞാറുഭാഗത്ത് മൈലപ്ര പഞ്ചായത്തുമാണ് പടിഞ്ഞാറ്ലപത്തനംതിട്ട നഗരസഭയും മലയാലപ്പുഴയുടെ അതിരുകൾ.

## ഭൂപ്രകൃതി
ഭൂവിസ്തൃതിയുടെ ഏതാണ്ട് 93%-വും മലനിരകളാണ്. വടക്കുപടിഞ്ഞാറുഭാഗത്തുനിന്നും തെക്കുകിഴക്കുഭാഗത്തേക്ക് ചരിഞ്ഞാണ് പഞ്ചായത്തിന്റെ കിടപ്പ്. ജില്ലയിൽ പൊതുവെ അനുഭവപ്പെടുന്ന കാലാവസ്ഥയാണ് പഞ്ചായത്തിലും ലഭിക്കുന്നത്. എന്നാൽ ഉയർന്ന പ്രദേശമെന്ന നിലയിൽ ചൂട് അല്പം കുറവുണ്ട്. നല്ല മഴയും കിട്ടുന്നുണ്ട്. ജൂൺ മുതൽ സെപ്തംബർ വരെ കാലവർഷവും ഒക്ടോബർ, നവംബർ മാസങ്ങളിൽ തുലാവർഷവും ലഭിക്കുന്നു. മാർച്ച്, ഏപ്രിൽ, മെയ് മാസങ്ങളിൽ കഠിനമായ ചൂട് അനുഭവപ്പെടുന്നു. ഡിസംബർ, ജനുവരി മാസങ്ങളിൽ തണുപ്പുകാലമാണ്.  പഞ്ചായത്തിന്റെ തെക്കും വടക്കും അതിർത്തികളിൽക്കൂടി അച്ചൻകോവിലാറും കല്ലാറും ഒഴുകുന്നു.

## അവലംബം

## ഇതും കാണുക
*കേരളത്തിലെ ഗ്രാമപഞ്ചായത്തുകളുടെ പട്ടിക
## പുറമെ നിന്നുള്ള കണ്ണികൾ
*കേരള സർക്കാർ വെബ്സൈറ്റ്, മലയാലപ്പുഴ ഗ്രാമപഞ്ചായത്ത് 

വർഗ്ഗം:പത്തനംതിട്ട ജില്ലയിലെ ഗ്രാമപഞ്ചായത്തുകൾ
ഭാൻഗർ

രാജസ്ഥാനിലെ അൻവർ ജില്ലയിൽ ഉപേക്ഷിക്കപ്പെട്ട ഒരു പുരാതന പട്ടണമാണ് **ഭാൻഗർ ** . ആർക്കിയോളജിക്കൽ സർവേ ഓഫ് ഇന്ത്യ യുടെ സംരക്ഷണത്തിലാണ് ഇപ്പോൾ ഈ പ്രദേശം. "സൂര്യൻ ഉദിക്കുന്നതിന് മുൻപും സൂര്യൻ അസ്തമിച്ചതിനു ശേഷവും ഭാൻഗറിനുള്ളിൽ പ്രവേശിക്കുന്നത് കർശനമായി നിരോധിച്ചിരിക്കുന്നു" എന്നാ ബോർഡ്‌ പ്രവേശന കവാടത്തിൽ സ്ഥാപിച്ചിട്ടുണ്ട്. . വന്യ ജീവികളെ ഭയന്നിട്ടാകണം ഈ ബോർഡ്‌ വച്ചത്. 'സരിസ്ക ദേശീയ കടുവ സംരക്ഷിത വന പ്രദേശത്തിന്' അരികിലാണ് ഭാൻഗർ. പതിനേഴാം നൂറ്റാണ്ട് വരെ പ്രശസ്തിയിൽ കഴിഞ്ഞു, ഇപ്പോൾ ചരിത്രവശിഷ്ടം ആയിക്കഴിഞ്ഞ കോട്ടകളുടെയും , കൊട്ടാരങ്ങളുടെയും, വീടുകളുടെയും , കടകളുടെയും ബാക്കിപത്രങ്ങളുമായി നിൽക്കുന്ന സുന്ദര സ്ഥലം .

## സ്രോതസ്സുകൾ
* മെട്രോ മനോരമ, കൊച്ചി; 28 സെപ്റ്റംബർ 2010 .
## അവലംബങ്ങൾ
കാട്ടുമണവാട്ടി

പശ്ചിമഘട്ടത്തിൽ കണ്ടുവരുന്ന ഒരിനം തവളയാണ് **കാട്ടുമണവാട്ടി**(ഇംഗ്ലീഷ്:**Bicolored Frog**). സ്വഭാവത്തിൽ ഈ തവളകൾ പേക്കാന്തവളകളോട് സാദൃശ്യം പുലർത്തുന്നു. വാൽമാക്രികൾ കറുപ്പ് നിറത്തിലാണ് കാണപ്പെടുന്നത്, ഇവ കാട്ടിലെ അരുവികളിലൂടെ കൂട്ടത്തോടെയാണ് സഞ്ചരിക്കുന്നത്. റാനിഡെ കുടുംബത്തിലെ ക്ലൈനോടാർസസ് ജനുസ്സിലാണ് ഈ തവളകളെ ഉൾപ്പെടുത്തിയിരിക്കുന്നത്. ക്ലൈനോടാർസസ് കേർട്ടിപ്പസ്(Clinotarsus Curtipes) എന്നാണ് കാട്ടുമണവാട്ടികളുടെ ശാസ്ത്രീയ നാമം.

## ശരീര ഘടന
പല്ലുകൾ പൊതുവെ ചരിഞ്ഞതും ദൃഢവുമാണ്‌. തലയ വലുതും, വട്ടത്തിലുള്ള മൂക്കുകൾ കുറുകിയതും മുന്നോട്ട് ഉന്തിനിൽക്കുന്നതുമാണ്‌. നാസാരന്ധ്രങ്ങൾ ചെറുതും വായ് ഭാഗത്തിനോട് അടുത്തുമാണുള്ളത്. വിരലുകൾ മെ​ലിഞ്ഞതും കൂർത്തതുമാണ്‌, ആദ്യവിരൽ രണ്ടാമത്തേതിനെ അപേക്ഷിച്ച് നീളം കൂടിയതാണ്‌. ആൺ തവളകൾക്ക് രണ്ട് ശബ്ദ സഞ്ചികളുണ്ട്.

## നില നിൽപ്പ്
റെഡ് ലിസ്റ്റ് പ്രകാരം ഈ ജീവിവർഗ്ഗത്തിന്റെ നിലനിൽപ്പ് അപകടാവസ്ഥയിലാണ്.

## അവലംബം

വർഗ്ഗം:ഇന്ത്യയിലെ തവളകൾ
വർഗ്ഗം:പശ്ചിമഘട്ടതദ്ദേശവാസിയായ ജീവികൾ
ചിത്രത്തവള

ബംഗ്ലാദേശിലും,തെക്കെ ഇന്ത്യയിലും, ശ്രീലങ്കയിലും കണ്ടുവരുന്ന ഒരിനം തവളയാണ് **ചിത്രത്തവള**{ഇംഗ്ലീഷ്:Indian painted frog /Sri **Lankan Painted Frog**). Uperdon taprobanicus എന്നാണ് പുതിയ ശാസ്ത്രീയ നാമം. ചുവപ്പുംചാരവും കലർന്ന ചുളുങ്ങിയ തൊലിപ്പുറം നിറയെ ചിത്രപ്പണികൾ കാ‍ണാം.  മൂക്ക് മുതൽ മലദ്വാരം വരെ 7.5 സെന്റി  നീളമുണ്ട്. പെൺതവളകൾ അൽപംങ്കൂടി വലുതാണ്. കലൗല പുൾക്ര എന്ന തവളകളുടെ ഉപഗണമാണ് ചിത്രത്തവളകൾ. ശ്രീലങ്ക കൂടാതെ ഇന്ത്യ,ബംഗ്ലാദേശ്, നേപ്പാൾ എന്നിടങ്ങളിലും ഇവയെ കാണാം. . ഐ യു സി എൻ പട്ടികപ്രകാരമുള്ള പരിപാലന സ്ഥിതി നിലനിൽപ്പ് ആശങ്കാജനകമല്ലാത്ത ജീവിവർഗ്ഗങ്ങൾ എന്നാണ്. 

File:Uperodon taprobanicus.jpg
File:Kaloula taprobanica.JPG
File:Sri Lankan painted frog.JPG

## അവലംബം

## പുറത്തേക്കുള്ള കണ്ണികൾ
* Robert Inger, Vivek Ashok Gour-Broome, Kelum Manamendra-Arachchi, Anslem de Silva, Sushil Dutta 2004. Kaloula taprobanica. In: IUCN Red List of Threatened Species. Version 2010.2. Downloaded on 09 August 2010
* Kaloula taprobanica. 2010. Berkeley, California: AmphibiaWeb. Accessed: Aug 9, 2010.

വർഗ്ഗം:തവളകൾ
വർഗ്ഗം:നേപ്പാളിലെ ഉഭയജീവികൾ
വർഗ്ഗം:ഇന്ത്യയിലെ തവളകൾ
വർഗ്ഗം:ശ്രീലങ്കയിലെ തവളകൾ
കുറുവായൻ ചെമ്പൻതവള

ഇന്ത്യയിൽ കാണപ്പെടുന്ന ഒരിനം കുറുവായൻ തവളയിനമാണ് **കുറുവായൻ ചെമ്പൻതവള** അഥവാ **Reddish Narrow-mouthed Frog. ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി നിലനിൽപ്പ് ആശങ്കാജനകമല്ലാത്ത ജീവിവർഗ്ഗങ്ങൾ എന്നാണ്. കുറുവായൻ ചെമ്പൻ തവളയ്ക്ക് പേര് സുചിപ്പിക്കുംപോലെ ചെറിയ വായയാണുള്ളത്. മൈക്രോഹാലിഡെ കുടുംബത്തിലെ മൈക്രോഹൈല എന്ന ജനുസ്സിലാണ് ഈ തവളകളെ ഉൾപ്പെടുത്തിയിരിക്കുന്നത്. 

## ശരീര ഘടന
വട്ടത്തിലുള്ള മൂക്കുകൾ കുറുകിയതും മുന്നോട്ട് ഉന്തിനിൽക്കുന്നതുമാണ്‌. നാസാരന്ധ്രങ്ങൾ ചെറുതും വായ് ഭാഗത്തിനോട് അടുത്തുമാണുള്ളത്. വിരലുകൾ മെ​ലിഞ്ഞതും കൂർത്തതുമാണ്‌, ആദ്യവിരൽ രണ്ടാമത്തേതിനെ അപേക്ഷിച്ച് നീളം കൂടിയതാണ്‌. ആൺ തവളകൾക്ക് രണ്ട് ശബ്ദ സഞ്ചികളുണ്ട്. മൂക്ക് മുതൽ മലദ്വാരം വരെ 1.2 ഇഞ്ച് നീളമുണ്ട്.

## അവലംബം

## പുറത്തേക്കുള്ള കണ്ണികൾ
* http://www.iucnredlist.org/search/details.php/57892/summ

വർഗ്ഗം:ഇന്ത്യയിലെ തവളകൾ
വർഗ്ഗം:ഇന്ത്യയിലെ തദ്ദേശ ജീവികൾ
സദയം

എം.ടി. വാസുദേവൻ നായരുടെ രചനയിൽ സിബി മലയിലിന്റെ സംവിധാനം ചെയ്ത് മോഹൻലാൽ, തിലകൻ, നെടുമുടി വേണു, മാതു എന്നിവർ പ്രധാനവേഷങ്ങളിൽ അഭിനയിച്ച് 1992-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***സദയം***. സെവൻ ആർട്സ് ഫിലിംസിന്റെ ബാനറിൽ ജി.പി. വിജയകുമാർ നിർമ്മിച്ച ഈ ചിത്രം വിതരണം ചെയ്തത് സെവൻ ആർട്സ് ഫിലിംസ് ആണ്. എം.ടി. വാസുദേവൻ നായർക്ക് മികച്ച തിരക്കഥാകൃത്തിനുള്ള 1993ലെ ദേശീയപുരസ്കാരം ഈ ചിത്രത്തിലൂടെ ലഭിച്ചു..

## കഥാതന്തു
കുടുംബസാഹചര്യം മൂലം വേശ്യാവൃത്തിയിലേക്ക് നയിക്കപ്പെടാൻ സാധ്യതയുള്ള രണ്ടു പെൺകുട്ടികളെ ആ അവസ്ഥയിൽ എത്തപ്പെടാതിരിക്കുവാനായി കൊല ചെയ്യുകയും കോടതി വിധി പ്രകാരം നായകനെ തൂക്കിലേറ്റുകയും ചെയ്യുന്നു.

## അഭിനേതാക്കൾ

## നിർമ്മാണം
### ചിത്രീകരണം
കണ്ണൂർ സെൻട്രൽ ജയിലിലെ കണ്ടംഡ് സെല്ലിലാണ് ചിത്രത്തിന്റെ കുറെ ഭാഗങ്ങളും ക്ലൈമാക്സും ചിത്രീകരിച്ചത്.

## സംഗീതം
കൈതപ്രം ദാമോദരൻ നമ്പൂതിരി എഴുതിയ ഗാനങ്ങൾക്ക് സംഗീതം പകർന്നത് ജോൺസൺ ആണ്. 
; ഗാനങ്ങൾ
# വാസന്തരാവിൻ പനിനീർ പൊയ്കയിൽ – സുജാത മോഹൻ
# അറബിക്കഥയിലെ – കെ.ജി. മാർക്കോസ്

## അണിയറ പ്രവർത്തകർ

## അവലംബം

## പുറത്തേയ്ക്കുള്ള കണ്ണികൾ
* 
* ''സദയം''  – മലയാളസംഗീതം.ഇൻഫോ
* http://popcorn.oneindia.in/title/7075/sadayam.html

വർഗ്ഗം:1992-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സിബി മലയിൽ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:എം.ടി. വാസുദേവൻ നായർ തിരക്കഥയെഴുതിയ ചലച്ചിത്രങ്ങൾ
അഗതാർക്കസ്

അഗതാർക്കിഡെസ് എന്നുകൂടി പേരുള്ള ഗ്രീക് ചരിത്രകാരനും ഭൂമിശാസ്ത്രജ്ഞനുമായിരുന്നു **അഗതാർക്കസ്** ബി.സി. 2-ം ശതകത്തിൽത്തിൽ ജീവിച്ചിരുന്നതായി കരുതപ്പെടുന്നു. ക്നൈഡസുകാരനായ ഇദ്ദേഹം ഏഷ്യ, യൂറോപ്പ്, ചെങ്കടൽ എന്നിവയെക്കുറിച്ച് പ്രബന്ധങ്ങൾ രചിച്ചിട്ടുണ്ട്. എറിട്രിയൻ കടലെന്നാണ് ചെങ്കടലിനെ ഇദ്ദേഹം വിളിക്കുന്നത്. അഗതാർക്കസ് ചെങ്കടലിനെക്കുറിച്ചെഴുതിയ പ്രബന്ധം പാട്രിയാർക്ക് ഫോട്ടിയസിന്റെ മിറിയോബിബ്ളിയോണിൽ ചേർത്തിട്ടുണ്ട്.

## പ്പുറംകണ്ണികൾ

* Agatharchus
* Agatharchus Biography

വർഗ്ഗം:ഗ്രീക്ക് ശാസ്ത്രജ്ഞർ
നീലത്തവള

സൂറിനാം സാവന്നക്കാടുകളിൽ കാണപ്പെടുന്ന വിഷമുള്ള ഒരിനം തവളയാണ് **നീലത്തവള**(ഇംഗ്ലീഷ്:**Blue Poison Arrow Frog**). ഇവയെ തെക്കൻ സൂറിനാം മുതൽ വടക്ക്, മദ്ധ്യ ബ്രസീൽ വരെ കാണപ്പെടുന്നു. **നീല വിഷത്തവള** എന്നാണ് പൊതുവെ വിളിക്കുന്നത്. പ്രാദേശിക ആളുകൾ ഇവയെ **ഒക്കൊപിപി** എന്നും വിളിക്കുന്നു. ശരീരം മുഴുവൻ നീല നിറമായതിനാലാണ് ഇവയെ നീലത്തവളയെന്നു വിളിക്കുന്നത്. കാഴ്ച്ചയിൽ ആകർഷകമായത് എന്നതിലുപരി ഇവയ്ക്ക് മറ്റു ജീവികളെ വശീകരിക്കാനുള്ള കഴിവും കൂടുതലാണ്.

## ശരീര ഘടന
ഇടത്തരം വലിപ്പമുള്ള തവളകളുടെ ഗണത്തിലാണ് നീലത്തവളകൾ ഏകദേശം 8 ഗ്രാമോളം തൂക്കം വയ്ക്കാറുണ്ട്. പൂർണ്ണ വളർച്ചയെത്തുമ്പോൾ 3 മുതൽ 4.5 സെന്റി മീറ്റർ വലിപ്പം വയ്ക്കുന്നു. വനത്തിൽ കഴിയുന്ന തവളകളുടെ ആയുസ്സ് 4-6 വർഷമാണ്. തിളക്കമുള്ള നീലശരീരമായതിനാൽ ഇവയെ പെട്ടെന്നു തന്നെ തിരിച്ചറിയാൻ സാധിക്കും, കൈകാലുകളും വയറും കൂടുതൽ ഇരുണ്ടതാണ്. ആക്രമിക്കാൻ വരുന്ന ശത്രുക്കൾക്കെതിരെ പ്രതിരോധിക്കാൻ ഇവയുടെ ത്വക്കിനടിയിലുള്ള വിഷം സഹായിക്കുന്നു. ഈ വിഷത്തിന്റെ വീര്യം കൊണ്ട് ശത്രുക്കൾ കൊല്ലപ്പെടുകയോ ബോധക്ഷയം സംഭവിക്കുകയോ ചെയ്യാം. ഓരോ തവളകളുടെയും ശരീരത്തിലുള്ള കറുത്ത പുള്ളികൾ വ്യത്യാസമായിരിക്കും, ഒരേ പോലെ പുള്ളി ഉള്ള ഒരു തവള മാത്രമേ ഉണ്ടാകൂ. ഒരോ കാലിലും പരന്ന നാലു വിരലുകളാണുള്ളത്, ഇതിനടി വശത്തായി പിടുത്തം കിട്ടാനുള്ള കൊളുത്തുകളും ഉണ്ട്.

## ആഹാര രീതി
നീലത്തവള പ്രധാനമായും ഷഡ്പദങ്ങൾ, ഉറുമ്പുകൾ, ഈച്ചകൾ, ചിലന്തികൾ, വെട്ടിലുകൾ എന്നിവയേയാണ് അഹാരമാക്കുന്നത്. ഒരു വിധത്തിൽ ഇവ കീടഭക്ഷകങ്ങളാണ്, എന്നിരുന്നാൽ തന്നെയും മറ്റു ആഹാരങ്ങളും ഇരയാക്കാറുണ്ട്. ബീജസങ്കലനം നടക്കാത്ത മുട്ടകൾ വാൽമാക്രികൾ ഭക്ഷണമാക്കുന്നു.
## അവലംബം
*  Database entry includes a range map and justification for why this species is vulnerable

## പുറത്തേക്കുള്ള കണ്ണികൾ

*മിച്ചിഗൻ സർവകലാശാല
*വിഷത്തവളകൾ 

വർഗ്ഗം:വിഷത്തവളകൾ
വർഗ്ഗം:തെക്കേ അമേരിക്കയിലെ ഉഭയജീവികൾ
വർഗ്ഗം:ബ്രസീലിലെ തവളകൾ
അഗ്നിമിത്രൻ

ബി.സി. 183-ൽ മൌര്യരാജ്യം പിടിച്ചടക്കി സുംഗവംശം സ്ഥാപിക്കുകയും മിനാൻഡറുടെ ആക്രമണത്തെ (ബി.സി. 155-153) തുരത്തിവിടുകയും ചെയ്ത പുഷ്യമിത്രന്റെ പുത്രനും പിൻഗാമിയുമായിരുന്നു **അഗ്നിമിത്രൻ**. വിദിഷ (ഇപ്പോഴത്തെ സൌരാഷ്ട്രത്തിലെ ഭീൽസ) ആയിരുന്നു അഗ്നിമിത്രന്റെ തലസ്ഥാനം. പിതാവിന്റെ ജീവിതകാലത്തുതന്നെ നർമദാ പ്രദേശങ്ങളുടെ ഭരണച്ചുമതല അഗ്നിമിത്രനിൽ നിക്ഷിപ്തമായിരുന്നു. തെ. ഭാഗത്ത് ശത്രുരാജ്യമായ വിദർഭ (കിഴക്കൻമഹാരാഷ്ട്ര) ഭരിച്ചിരുന്ന യജ്ഞസേനനെ തോല്പിച്ച് ഇദ്ദേഹം രാജ്യവിസ്തൃതി വർധിപ്പിച്ചു. വിദർഭരാജ്യത്തിൽ വരദാ നദിക്കു തെക്കുള്ള ഭാഗം മാധവസേനനെയും വടക്കുള്ള ഭാഗം, കീഴടങ്ങിയ യജ്ഞസേനനെത്തന്നെയും ഭരണത്തിനേല്പ്പിച്ചു. ഈ ചരിത്രപശ്ചാത്തലത്തിലാണ് കാളിദാസൻ അഗ്നിമിത്രനെ കഥാനായകനാക്കി മാളവികാഗ്നിമിത്രം എന്ന നാടകം രചിച്ചിട്ടുള്ളത്. അഗ്നിമിത്രനും പട്ടമഹിഷിയായ ധാരിണീദേവിയുടെ പരിചാരികാഗണത്തിൽ വന്നുപെട്ട മാളവികയും തമ്മിലുണ്ടായ പ്രണയത്തിന്റെ കഥയാണ് അതിലെ പ്രതിപാദ്യം. ഒരു പ്രൌഢനായകനായിട്ടാണ് അഗ്നിമിത്രനെ അതിൽ അവതരിപ്പിച്ചിരിക്കുന്നത്. അദ്ദേഹത്തിനു ധാരിണീദേവിയിൽ ജനിച്ച വസുമിത്രൻ എന്ന പുത്രൻ, കഥ നടക്കുന്ന കാലത്ത് യവനൻമാരോടു യുദ്ധം ചെയ്യുവാനും അവരിൽ നിന്ന് പുഷ്യമിത്രന്റെ യാഗാശ്വത്തെ വീണ്ടെടുക്കുവാനും പോയിരിക്കുകയായിരുന്നു. അഗ്നിമിത്രൻ മാതൃകായോഗ്യനായ ഒരു രാജാവായിരുന്നുവെന്ന് മാളവികാഗ്നിമിത്രത്തിലെ,

(അഗ്നിമിത്രൻ രാജ്യപാലനം ചെയ്യുമ്പോൾ, പ്രജകൾക്ക് ഈതിബാധയില്ലായ്മതൊട്ടുള്ള നന്മകൾ കൈവരാതിരിക്കില്ല) എന്ന ഭരതവാക്യഖണ്ഡം സൂചിപ്പിക്കുന്നു.

## പുറംകണ്ണികൾ

* MALAVIKA AND AGNIMITRA

## അവലംബം


വർഗ്ഗം:ഇന്ത്യയിലെ രാജാക്കന്മാർ
അഗ്നിവർണൻ

കാളിദാസന്റെ രഘുവംശത്തിൽ ഉപവർണിതനായിട്ടുള്ള ഒരു രാജാവാണ് **അഗ്നിവർണൻ**. പിതാവായ സുദർശനിൽനിന്നു ലഭിച്ച രാജ്യം ഇദ്ദേഹം കുറെനാൾ മുറപോലെ ഭരിച്ചു. ക്രമേണ വിഷയസുഖങ്ങളിൽ മാത്രം ദത്തശ്രദ്ധനായി. ഇത്രത്തോളം സ്ത്രീജിതനായ ഒരു രാജാവ് സൂര്യവംശത്തിൽ ജനിച്ചിട്ടില്ല. രാജ്യകാര്യങ്ങളെല്ലാം  മന്ത്രിമാരെ ഏല്പിച്ചിട്ട് ഇദ്ദേഹം മദിരയിലും മദിരാക്ഷിയിലും മുഴുകി. പ്രജകളെ അവഗണിക്കുകയും ഉപദേഷ്ടാക്കളെ പുച്ഛിക്കുകയും ചെയ്തു. കളത്രങ്ങളും വെപ്പാട്ടികളുമായി ക്രീഡിച്ച് രാവും പകലും ചെലവഴിച്ചു. അവരിൽ നിന്നും വിട്ടുപോരാനുള്ള വൈമുഖ്യംകൊണ്ട് ദർശനപ്രാർഥികളായ പ്രജകൾക്കും അമാത്യൻമാർക്കും ജനാലപ്പഴുതിലൂടെ കാലടികൾ മാത്രം കാട്ടിക്കൊടുക്കാനേ ഇദ്ദേഹം കനിഞ്ഞുളളൂ. ലൌകിക സുഖാനുഭവങ്ങൾ ഇദ്ദേഹത്തെ അത്രയ്ക്കു നിയന്ത്രിച്ചിരുന്നു. കടിഞ്ഞാണില്ലാത്ത ഈ ജീവിതം നിമിത്തം യൌവനമധ്യത്തിൽ അഗ്നിവർണൻ ക്ഷയരോഗഗ്രസ്തനായി. ഒട്ടേറെ ഭാര്യമാരുണ്ടായിരുന്നിട്ടും സന്താനഭാഗ്യം ലഭിക്കാതെ ഇദ്ദേഹം അന്തരിച്ചു. മന്ത്രിമാർ ഗൂഢമായി ശവസംസ്കാരകർമം നടത്തി. ചികിത്സയ്ക്കെന്ന വ്യാജേന മന്ത്രിമാർ അഗ്നിവർണനെ ജീവനോടെ ദഹിപ്പിക്കുകയായിരുന്നെന്നും ഒരു കഥയുണ്ട്. ഗർഭലക്ഷണം ഒത്തുകണ്ട പട്ടമഹിഷിയാണ് പിന്നീട് കുറേക്കാലം രാജപ്രതിനിധിയായി ഭരണം നടത്തിയത്. രഘുവംശം 19-ം സർഗത്തിൽ കാളിദാസൻ വർണിക്കുന്ന ഈ കഥഹരിവംശത്തിലും വിഷ്ണുപുരാണത്തിലും വാല്മീകിരാമായണത്തിലും, ഭാഗവതത്തിലും വിവരിച്ചിട്ടുണ്ട്. ഒരു ഭരണാധികാരി എത്രകണ്ട് അധഃപതിക്കാം എന്നതിന്റെ ഉത്തമനിദർശനമായ ഈ കഥയെ ആസ്പദമാക്കി മറ്റ് സാഹിത്യസൃഷ്ടികളും ഉണ്ടായിട്ടുണ്ട്.

വർഗ്ഗം:നാടകകഥാപാത്രങ്ങൾ
അഗ്നിവേശൻ

പ്രാചീന ആയുർവേദ ഗ്രന്ഥമായ ചരകസംഹിതയുടെ മൂലപാഠത്തിന്റെ കർത്താവ്. അനാദിയായ ആയുർവേദ ശാസ്ത്രം ബ്രഹ്മസ്മൃതം ആണെന്നും ബ്രഹ്മാവ് ദക്ഷപ്രജാപതിക്കും ദക്ഷൻ അശ്വിനീദേവന്മാർക്കും അശ്വിനീദേവന്മാർ ഇന്ദ്രനും ആയുർവേദം ഉപദേശിച്ചുവെന്നും ഇന്ദ്രൻ അത്രേയൻ മുതലായ മഹർഷിമാരേയും അവർ അഗ്നിവേശൻ തുടങ്ങിയ ആറു ശിഷ്യന്മാരേയും പഠിപ്പിച്ചു എന്നുമാണ് ഐതിഹ്യം. ഈ ആറു ശിഷ്യന്മാരും പ്രത്യേകം പ്രത്യേകം ശാസ്ത്രഗ്രന്ഥങ്ങൾ നിർമിച്ചു. അഗ്നിവേശനാണ് ആയുർവേദത്തെപ്പറ്റി സമഗ്രമായ ഒരു ഗ്രന്ഥം ആദ്യമായി നിർമിച്ചത് എന്നാണ് കരുതപ്പെടുന്നത്. അഗ്നിവേശസംഹിത വളരെക്കാലങ്ങൾക്കു ശേഷം ചരകമഹർഷി സംസ്കരണം ചെയ്തതാണ് ഇന്നു ലഭിക്കുന്ന ചരകസംഹിത.

ഉപനിഷത്തുകളിൽ അഗ്നിവേശനെക്കുറിച്ച് പരാമർശിച്ചിട്ടുള്ളതിൽനിന്നും ഇദ്ദേഹം അക്കാലത്തിനുമുൻപ് ജീവിച്ചിരുന്നു എന്നു അനുമാനിക്കാം. ചരകസംഹിതയിൽ ലഭ്യമല്ലാത്ത പല ഭാഗങ്ങളും 11-ഉം 12-ഉം ശതകങ്ങളിലെ വ്യാഖ്യാതാക്കൾ ഉദ്ധരിച്ചു കാണുന്നതിൽ നിന്ന് അഗ്നിവേശസംഹിത ഈ കാലഘട്ടം വരെ പ്രചാരത്തിലുണ്ടായിരുന്നു എന്ന് കരുതാവുന്നതാണ്. ഹസ്തിശാസ്ത്രം, അഞ്ജന നിദാനം എന്നു രണ്ടു ഗ്രന്ഥങ്ങൾ കൂടി അഗ്നിവേശൻ എഴുതിയിട്ടുള്ളതായി പറയപ്പെടുന്നു.

ദ്രോണദ്രുപദന്മാരുടെ ആദിഗുരുവായ ഒരു അഗ്നിവേശനെ കുറിച്ച് മഹാഭാരതത്തിൽ പരാമർശമുണ്ട്.

## പുറംകണ്ണികൾ

* Sage Agnivesa 
* Agnivesa's Caraka Samhita 

വർഗ്ഗം:ഹിന്ദു പുരാണകഥാപാത്രങ്ങൾ
അഗ്നിസാക്ഷികം

അഗ്നിയെ സാക്ഷിയാക്കി ചെയ്യുന്ന കർമമാണ് **അഗ്നിസാക്ഷികം**. 

ഇരു കക്ഷികൾ തമ്മിൽ നടത്തുന്ന ഏതെങ്കിലും ഇടപാട് നേരിട്ടുകാണുന്നവനും അതേ സമയം ആ വേഴ്ചയിൽ കർതൃത്വമോ ഭോക്തൃത്വമോ ഇല്ലാത്തവനുമായ വ്യക്തിയാകുന്നു സാക്ഷി. അഗ്നിക്ക് സർവസാക്ഷിത്വമുണ്ടെന്ന് വാല്മീകിരാമായണത്തിലും മഹാഭാരതത്തിലും പ്രസ്താവിച്ചിരിക്കുന്നു. സുഗ്രീവനും ശ്രീരാമനും തമ്മിലുണ്ടായ സഖ്യം അഗ്നിസാക്ഷികമായിരുന്നു എന്നു രാമായണത്തിൽ പറഞ്ഞിട്ടുണ്ട്.

പ്രാജാപത്യവിവാഹം (അഷ്ടവിവാഹങ്ങളിൽ ഒന്ന്) അഗ്നിസാക്ഷികമായിട്ടാണ് നടക്കുന്നത്.  എല്ലാ മംഗളകർമങ്ങളും അഗ്നിസാക്ഷികങ്ങളാണ്. കർമങ്ങൾക്കു പവിത്രത നല്കുന്നതിൽ അഗ്നി ഒരു പ്രധാന പങ്കു വഹിക്കുന്നു എന്ന് ഇതു വ്യക്തമാക്കുന്നു. 

മറ്റു തെളിവുകൾ ഇല്ലാതെ വരുമ്പോൾ അഗ്നിയെ സാക്ഷിയാക്കി നിരപരാധിത്വം നിർണയിക്കാവുന്നതാണെന്ന് ധർമശാസ്ത്രത്തിൽ പ്രസ്താവമുണ്ട്.
ഗോലിയാത്ത് തവള

ഭൂമിയിൽ ഇപ്പോഴുള്ള ഏറ്റവും വലിപ്പം കൂടിയ ഇനം തവളകളാണ് **ഗോലിയാത്ത് തവള** (ഇംഗ്ലീഷ്:**Goliath Frog**). 13 ഇഞ്ച് നീളവും 3 കിലോഗ്രാം ഭാരവും ഇവയ്ക്കുണ്ട്. ആവാസമേഖല വളരെ ചെറുതായ ഇവയെ കാമറൂണിനും ഇക്വിറ്റോറിയൽ ഗയാനയ്ക്കും ഇടയിലുള്ള പ്രദേശങ്ങളിൽ മാത്രമേ കാണാറുള്ളു. ഗോലിയാത്ത് തവളകളെ ഓമന മൃഗമായി വളർത്താറുണ്ട്. റാനിഡേ കുടുംബത്തിലെ കോൻറുവ ജനുസ്സിലാണ് ഗോലിയാത്ത് തവളകളെ ഉൾപ്പെടുത്തിയിരിക്കുന്നത്. ഗോലിയാത്ത് തവളകളുടെ ശാസ്ത്രനാമം കോൻറുവ ഗോലിയാത്ത് (Conraua Goliath) എന്നാണ്.

## സ്വഭാവം
ഗോലിയാത്ത് തവളകൾ പതിനഞ്ച് വർഷം വരെ ജീവിച്ചിരിക്കും. പ്രധാനമായും ഞണ്ടുകളേയാണ് ഇവ ആഹാരമാക്കുന്നത്, ചിലപ്പോൾ ഇവ ഷഡ്പദങ്ങളേയും ചെറു തവളകളേയും അഹാരമാക്കാറുണ്ട്. നല്ല ശ്രവണ ശക്തിയുള്ള ഗോലിയാത്ത് തവളകൾക്ക് സ്വന സഞ്ചികൾ ഇല്ല.

## ആവാസ മേഖല
നല്ല ഒഴുക്കുള്ള, അടിത്തട്ടിൽ മണലുള്ള നദികളിലാണ് ഗോലിയാത്ത് തവളകളെ കാണുന്നത്. ഇത്തരം നദികളിൽ ജലം നല്ല പോലെ തെളിഞ്ഞതും ഓക്സിജന്റെ അളവു വളരെ കൂടുതലുമായിരിക്കും. ഇങ്ങനെയുള്ള ആവാസയോഗ്യമായ പ്രദേശം കാmaറൂണിനും ഗയാനയ്ക്കും ഇടയിലുള്ള 200 കിലോമീറ്റർ പ്രദേശമാണ്.
## ഭക്ഷണക്രമം
ഗോലിയാത്ത് തവളകൾക്ക് മറ്റു തവളകളിൽനിന്നു വിഭിന്നമായ രീതിയിലുള്ള ഭക്ഷണശീലങ്ങളാണുള്ളത്. അതുകൊണ്ട് തന്നെയായിരിക്കണം അവയുടെ ആവാസമേഖല ചില പ്രത്യേക മേഖലയിൽ മാത്രം ഒതുങ്ങിപ്പോയത്. ഗോലിയാത്ത് വാൽമാക്രികൾ തീറ്റ തെരെഞ്ഞെടുക്കുന്നതിൽ അതീവശ്രദ്ധാലുക്കലാണ്. ഒഴുക്കുള്ള നദികളിലോ വെള്ളച്ചാട്ടത്തിനരികിലുള്ളതോ ആയ ചില പ്രത്യേക സസ്യങ്ങളെ മാത്രമാണു ഇവ ആഹരിക്കുന്നത്.

## അവലംബം

*  Database entry includes a range map and justification for why this species is endangered
* Sabater-Pi, J. (1985). *Contribution to the biology of the Giant Frog (Conraua goliath, Boulenger).* Amphibia-Reptilia, 6(2), 143-153.
## പുറത്തേക്കുള്ള കണ്ണികൾ

*Endangered Profile at AMNH
*
### പ്രമാണങ്ങൾ
*Photos of goliath frogs with people  at Queensland Frog Society
*Conraua golaith at CalPhotos

വർഗ്ഗം:തവളകൾ
അഗ്നിഹോത്രം

ബ്രാഹ്മണർ അനുഷ്ഠിക്കുന്ന ഒരു ഹോമകർമമാണ് **അഗ്നിഹോത്രം**. ഗാർഹപത്യൻ, ആഹവനീയൻ, അന്വാഹാര്യൻ (ദക്ഷിണാഗ്നി) എന്നീ മൂന്ന് അഗ്നികളേയും കെടാതെ രക്ഷിച്ച് അവയിൽ നിത്യവും ചെയ്യേണ്ടതാണിത്. അഗ്ന്യാധാനം ചെയ്തവരാണ് അഗ്നിഹോത്രത്തിന് അധികാരികൾ. ഇവർ അഗ്നിഹോത്രികൾ എന്നപേരിൽ അറിയപ്പെടുന്നു. (അരണി കടഞ്ഞു തീയുണ്ടാക്കി മൂന്നു കുണ്ഡങ്ങളിൽ ഇട്ട് ആ ത്രേതാഗ്നിയിൽ രണ്ടു ദിവസം കൊണ്ടു ചെയ്തുതീർക്കേണ്ട കർമമാണ് അഗ്ന്യാധാനം.)

അഗ്നിഹോത്രം ചെയ്യുമ്പോൾ ശ്രൌതവിധിപ്രകാരമുള്ള മന്ത്രങ്ങൾ ചൊല്ലി നിർദിഷ്ട ക്രമം അനുസരിച്ച് പാൽ (തൈരും ആകാം) ആഹുതി ചെയ്യുകയാണ് പതിവ്. ഈ കർമം ചെയ്യുമ്പോൾ യജമാനനോ (ചെയ്യുന്ന കർമത്തിന്റെ ഫലമനുഭവിക്കേണ്ടയാൾ) പത്നിയോ അഗ്നിശാലയിൽ ഉണ്ടായിരിക്കണമെന്നു നിർബന്ധമാണ്. യജമാനനുവേണ്ടി മറ്റുള്ളവരാണ് ഈ കർമം ചെയ്യാറുള്ളത്. എന്നാൽ യജമാനൻ എന്നും അഗ്നിയെ തൊഴുതു സ്തുതിച്ചുകൊണ്ട് മന്ത്രങ്ങൾ ചൊല്ലുക (അഗ്നിഹോത്രോപസ്ഥാനം) എന്ന കർമം അനുഷ്ഠിക്കേണ്ടതാണ്. ഇദ്ദേഹം അന്യദിക്കിൽ ചെന്നാലും മന്ത്രങ്ങൾ ചൊല്ലി അഗ്നിയെ ഉപാസിച്ചിരിക്കണമെന്ന് നിയമമുണ്ട്. ഏതെങ്കിലും കാരണത്താൽ അഗ്നിഹോത്രം മുടങ്ങാൻ ഇടവന്നാൽ വീണ്ടും അരണി കടഞ്ഞു തീയുണ്ടാക്കി പുനരാധാനക്രിയ ചെയ്തതിനുശേഷം മാത്രമേ അഗ്നിഹോത്രം ചെയ്യുവാൻ പാടുള്ളു. ആധാനം ചെയ്ത അടിതിരിയും സോമയാഗം ചെയ്ത ചോമാതിരി (സോമയാജി)യും അഗ്നി (അതിരാത്രം) ചെയ്ത അക്കിത്തിരിയും പത്നി ജീവിച്ചിരിക്കുന്നതുവരെ എല്ലാ ദിവസവും മുടങ്ങാതെ ചെയ്യേണ്ടവയാണ്. അഗ്നിഹോത്രവും അഗ്നിഹോത്രോപസ്ഥാനവും. ഇഷ്ടപ്രാപ്തിയ്ക്കും അനിഷ്ട പരിഹാരത്തിനും അഗ്നിയോടുള്ള പ്രാർഥനകൾ അടങ്ങിയതാണ് ഇവയിൽ ഉപയോഗിക്കുന്ന മന്ത്രങ്ങൾ. ഇവ കൂടാതെ സപ്തർഷികളെയും പിതൃക്കളെയും പ്രീണിപ്പിക്കുവാനുള്ള മന്ത്രങ്ങളും അഗ്നിഹോത്രം ചെയ്യുമ്പോൾ ചൊല്ലാറുണ്ട്. യജമാനനും പത്നിക്കും മാത്രമല്ല, നാട്ടിനെല്ലാം നന്മ വരുത്തുകയാണ് അഗ്നിഹോത്രം മുടങ്ങാതെ അനുഷ്ഠിക്കുന്നതുകൊണ്ടുള്ള പ്രയോജനം എന്നു സൂത്രകാരൻമാർ പറയുന്നു.

## പുറംകണ്ണികൾ

* Spiritual Healing by Agnihotra | Meditation Practice | Spiritual Technique 
* AGNIHOTRA-HEAL THE ATMOSPHERE 
* [http://www.agnihotra.net/  Agnihotra - Given for the World
അഗ്നിനൃത്തം

അഗ്നിയെ മുൻനിർത്തിയുള്ള അനുഷ്ഠാനനൃത്തെ **അഗ്നിനൃത്തം** എന്നുപറയുന്നു. ആദിമ ജനവർഗങ്ങളുടെയിടയിലെല്ലാംതന്നെ അഗ്നി നൃത്തം ഒരാചാരമാണ്. ഇന്ത്യയിലും ആഫ്രിക്കയിലും ബൾഗേറിയ, ജപ്പാൻ, താഹിതി, ഫീജിദ്വീപുകൾ എന്നിവിടങ്ങളിലും അഗ്നിനൃത്തം ഇന്നും നിലനിന്നുവരുന്നു.

ആഫ്രിക്കൻ കറുത്തവർഗക്കാരുടെ ഇടയിലുള്ള *വൂഡു* (Voodoo) എന്ന പിശാചാരാധനയിൽ അഗ്നിനൃത്തം പ്രാധാന്യമേറിയ ഒരു ചടങ്ങാണ്. പിശാചിന്റെ നൃത്തം (Dance of the Old Master) എന്നും ഇതിനെ പറയാറുണ്ട്. ശിശിരമധ്യത്തിലും മധ്യവേനൽക്കാലത്തും ആണ് അഗ്നിനൃത്തം നടത്തുക. വെളിമ്പ്രദേശത്ത് ആഴികൂട്ടി അതിനുചുറ്റും നൃത്തം ചെയ്യുന്നു. ഓരോ നർത്തകനും ജ്വലിക്കുന്ന തീക്കൊള്ളികൾ കൈയിലേന്തി ഒറ്റക്കാലിൽ നൃത്തംവയ്ക്കുകയും ചക്രംതിരിയുകയും അലറിവിളിക്കുകയും ചെയ്യുന്നു. പുതുതായി സ്ഥാനാരോഹണം ചെയ്യുന്ന ഗോത്രത്തലവനാണ് നൃത്തത്തിന് നേതൃത്വം നല്കുക.

രാജസ്ഥാനിലെ ഥാർ മരുഭൂമിയിലും അഗ്നിനൃത്തത്തിനു പ്രചാരമുണ്ട്. യോഗാഭ്യാസവിദഗ്ദ്ധരായ സിദ്ധജാതവർഗക്കാർ അവരുടെ കുലഗുരുവായ ഗോരഖ് നാഥിന്റെ സ്മാരകോത്സവത്തോടനുബന്ധിച്ച് മാർച്ച്-ഏപ്രിൽ മാസങ്ങളിലാണ് ഈ നൃത്തം നടത്തുന്നത്. വലിയ അഗ്നികുണ്ഡം ജ്വലിപ്പിച്ച് ഭേരിമുഴക്കി വായ്പ്പാട്ടിന്റെ താളത്തിനൊപ്പിച്ച് നർത്തകർ നൃത്തംവയ്ക്കുന്നു. താളത്തിന്റെ മുറുക്കം അനുസരിച്ച് നൃത്തം ദ്രുതതരമാകുന്നതോടെ നർത്തകർ ആഴിയിൽ ചാടുകയും കനൽ വാരി എറിയുകയും ചെയ്യുന്നു.

കേരളത്തിൽ വൃശ്ചികം, ധനു മാസങ്ങളിൽ അയ്യപ്പഭക്തൻമാർ ആഴിക്കുചുറ്റും ശരണംവിളിച്ചുകൊണ്ട് താളത്തിന് ചുവടുവച്ച് കൈകൊട്ടി നൃത്തംവയ്ക്കുകയും ആഴിയിൽ ചാടി കനൽ വാരി എറിയുകയും ചെയ്യുന്നു. ആദിവാസികൾ സന്തോഷസൂചകമായി അഗ്നിക്കു ചുറ്റും നൃത്തം വയ്ക്കാറുണ്ട്. വേട്ടയാടിപ്പിടിച്ച മൃഗങ്ങളുമായി തിരിച്ചെത്തുന്ന വനവാസികൾ വലിയ ആഴികൂട്ടി അതിൽ ആ മൃഗങ്ങളെ ചുട്ടെടുക്കുന്നതിനിടയിൽ ആഴിക്കുചുറ്റും നൃത്തംവയ്ക്കുന്ന പതിവുണ്ട്. അപരിഷ്കൃതവർഗങ്ങളുടെ ഇടയിൽ ഇന്നും അഗ്നിനൃത്തം സർവസാധാരണമാണ്.
കുറുവായൻ തവളകൾ

മൈക്രോഹൈലിഡെ കുടുംബത്തിൽപ്പെട്ട തവളകളെയാണ് **കുറുവായൻ തവളകൾ** (ഇംഗ്ലീഷ്:**Narrow Mouthed Frog**) എന്നു വിളിക്കുന്നത്.  ഇവ ഏകദേശം 413 സ്പീഷിസുകളിലായി ലോകത്തിന്റെ ഒട്ടുമിക്ക ഭാഗങ്ങളിലും കാണപ്പെടുന്നു. ഇവയിൽ 69 ജാതി തവളകളുണ്ട്. ലോകത്തിലേറ്റവും കൂടുതൽ ഇനം ജാതികളുള്ള തവള കുടുംബമാണ് മൈക്രോഹൈലിഡെ.

## സ്വഭാവം
പേരുസൂചിപ്പിക്കും പോലെ തന്നെ ഇവയുടെ ശരീരവും ചെറുതാണ്. ഇതിലെ മിക്ക സ്പീഷിസുകൾക്കും 1.5 സെന്റീമീറ്ററിൽ താഴെ വലിപ്പമേയുള്ളു എന്നിരുന്നാലും 9 സെന്റിമീറ്റർ വരെ വലിപ്പമുള്ള  കൂട്ടരും ഈ കുടുംബത്തിലുണ്ട്. കരയിലും വൃക്ഷങ്ങളിലും ആണ് കൂടുതൽ സമയമെങ്കിലും ചിലയവയെ ജലാശയങ്ങളുടെ സമീപവും കാണാറുണ്ട്. കരയിൽ കഴിയുന്നവ മിക്കവാറും ഇലകളുടെ അടിയിലും മറ്റും ഒളിച്ചിരുന്ന് രാത്രികാലങ്ങളിലായിരിക്കും ഇരതേടാൻ പുറത്തിറങ്ങുക.

പൊതുവെ രണ്ട് തരം തവളകളാണ് ഈ ഗണത്തിലുള്ളത്, ഒന്ന് വലിയ ശരീരവും ചെറിയ വായുമുള്ളവ, രണ്ടാമത്തെ ഇനം കാഴ്ചയിൽ സാധാരണ തവളകളേപ്പോലെയുമാണ്. ചെറിയ വായുള്ളവ ചിതലുകളേയും ഉറുമ്പുകളേയുമാണ് ആഹാരമാക്കുന്നത്. ആഫ്രിക്കയിൽ കാണാപ്പെടുന്ന ചിലയിനം തവളകൾ മണ്ണിനടിയിലാണ് മുട്ടകളിടുന്നത്.

## പ്രത്യുത് പാദനം
ന്യൂ ഗയാനയിലും ഓസ്ട്രേലിയയിലും കാണപ്പെടുന്ന കുറിവായൻ തവളകൾക്ക് വാൽമാക്രി എന്ന അവസ്ഥ ഉണ്ടാകാറില്ല, ഇവ നേരിട്ട് മുട്ട വിരിഞ്ഞ് തവളക്കുഞ്ഞുങ്ങളാവുകായാണ്. വൃക്ഷത്തിൽ കഴിയുന്ന തവളകൾ മരത്തിലാണ് മുട്ടയിടുന്നത്. കുറിവായൻ തവളകളുടെ വാൽമാക്രികൾക്ക് മറ്റുള്ളവയുടെ കൂട്ട് പല്ലുകൾ കാണാറില്ല.

## ആവാസ മേഖലകൾ
കുറിവായൻ തവളകൾ പൊതുവെ ഉഷ്ണമേഖലാക്കാടുകളിലാണ് കാണാപ്പെടുന്നത്. വടക്കേ അമേരിക്ക, തെക്കേ അമേരിക്ക, ഇന്ത്യ, ശ്രീലങ്ക, ദക്ഷിണ പൂർവ്വേഷ്യ, ന്യൂ ഗയാന, ഓസ്ട്രേലിയ എന്നിവിടങ്ങളിലെല്ലാം ഇവ കാണപ്പെടുന്നു. മിക്കവയും ഉഷ്ണമേഖലാക്കാടുകളിലാണ് കാണപ്പെടുന്നതെങ്കിലും ഇതിൽ നിന്നും വിഭിന്നരായവരും കുറവല്ല, ഇക്കൂട്ടർ കൂടുതലായും മഡഗാസ്കറിലും ന്യൂ ഗയാനയിലുമാണുള്ളത്.

## അവലംബം

* 
* 
## പുറത്തേക്കുള്ള കണ്ണികൾ

വർഗ്ഗം:തവളകൾ
വർഗ്ഗം:കുറുവായൻ തവളകൾ
ബാച്ചിയോദ അഗ്നോളോ

ഫ്ലോറൻസുകാരനായ ശില്പിയാണ് **ബാച്ചിയോദ അഗ്നോളോ**. 1462 മേയ് 15-ന് ജനിച്ചു. ദാരുശില്പിയായി ജീവിതം ആരംഭിച്ചു. 1491-നും 1502-നും ഇടയ്ക്ക് സാന്താമറിയനൊവെല്ല ദേവാലയത്തിലും വിച്ചിയോ കൊട്ടാരത്തിലും ഒട്ടധികം കൊത്തുപണികൾ നിർവഹിച്ചു. 1506-ൽ ഫിയൊറെയിലെ ഭദ്രാസനദേവാലയത്തിന്റെ കുംഭഗോപുരത്തിലെ കൊത്തുപണികൾ പൂർത്തിയാക്കുവാൻ ക്ഷണിക്കപ്പെട്ടു. എന്നാൽ  മൈക്കൽ ആഞ്ജലൊയുടെ വിമർശനങ്ങൾ മൂലം ആ പണിയുടെ പുരോഗതിക്കു തടസ്സം നേരിട്ടു. ഒട്ടേറെ കൊട്ടാരങ്ങളും ദേവാലയങ്ങളും നിർമിച്ച അഗ്നോളോയുടെ സ്വാധീനശക്തി, ഫ്ളോറൻസിലെ വാസ്തുവിദ്യാരംഗത്തുണ്ടായ നവോത്ഥാനത്തിന് ഗണ്യമായ പിന്തുണയും ഉത്തേജനവും നല്കി. എങ്കിലും ഈ പുതിയ പ്രവണതയെ ഫ്ളോറൻസുകാർ വിമർശിച്ചു. മൈക്കൽ ആഞ്ജലൊ തുടങ്ങി അക്കാലത്തെ പ്രമുഖരായ പല കലാകാരന്മാരുടെയും സന്ദർശനകേന്ദ്രമായിരുന്നു അഗ്നോളയുടെ സ്റ്റുഡിയോ. 1543 മാർച്ച് 6-ന് അഗ്നോളോ അന്തരിച്ചു. ഇദ്ദേഹത്തിന്റെ മൂന്നു പുത്രൻമാരും വാസ്തുവിദ്യാവിദഗ്ദ്ധന്മാരായിരുന്നു. അവരിൽ ഏറ്റവും പ്രശസ്തൻ ഗിയൂലിയാനോ ആയിരുന്നു.
## അവലംബം

## പുറത്തേക്കുള്ള കണ്ണികൾ
* Baccio D'Agnolo
* Piazza Strozzi: Two Drawings by Baccio d'Agnolo and the Problems

വർഗ്ഗം:1462-ൽ ജനിച്ചവർ
വർഗ്ഗം: 1543-ൽ മരിച്ചവർ
വർഗ്ഗം:മേയ് 15-ന് ജനിച്ചവർ
വർഗ്ഗം:മാർച്ച് 6-ന് മരിച്ചവർ

വർഗ്ഗം:ശിൽപ്പികൾ
പിടക്കോഴി കൂവുന്ന നൂറ്റാണ്ട്

വിജി തമ്പിയുടെ സംവിധാനത്തിൽ മനോജ്‌ കെ. ജയൻ, ജഗതി ശ്രീകുമാർ, ഉർവശി, വിനയ പ്രസാദ്, രുദ്ര എന്നിവർ പ്രധാനവേഷങ്ങളിൽ അഭിനയിച്ച് 1994-ൽ പുറത്തിറങ്ങിയ ഒരു മലയാളചലച്ചിത്രമാണ് ***പിടക്കോഴി കൂവുന്ന നൂറ്റാണ്ട്***. ഉർവ്വര ഫൈനാർട്സിന്റെ ബാനറിൽ ഉർവശി നിർമ്മിച്ച ഈ ചിത്രം പ്രതീക്ഷാ പിൿചേഴ്സ് ആണ് വിതരണം ചെയ്തത്. ഈ ചിത്രത്തിന്റെ കഥ ഉർവശിയുടേതാണ്. തിരക്കഥ, സംഭാഷണം എന്നിവയെല്ലാം നിർവ്വഹിച്ചത് ശശിധരൻ ആറാട്ടുവഴി ആണ്.

## അഭിനേതാക്കൾ

## സംഗീതം
കാവാലം നാരായണപ്പണിക്കർ എഴുതിയ ഗാനങ്ങൾക്ക് സംഗീതം പകർന്നത് എസ്.പി. വെങ്കിടേഷ് ആണ്. 
; ഗാനങ്ങൾ
# ഏഴാഴി നീന്തി – എസ്.പി. ബാലസുബ്രഹ്മണ്യം, എസ്. ജാനകി
# മുത്തുകരം – കെ.എസ്. ചിത്ര
# മഞ്ഞാല മാറ്റി – കെ.എസ്. ചിത്ര
# പെണ്ണരശ് – പി. ജയചന്ദ്രൻ
# മഞ്ഞാലമാറ്റി – കെ.ജെ. യേശുദാസ്

## അണിയറ പ്രവർത്തകർ

## പുറത്തേക്കുള്ള കണ്ണികൾ
* 
* ''പിടക്കോഴി കൂവുന്ന നൂറ്റാണ്ട്‌''  – മലയാളസംഗീതം.ഇൻഫോ
* http://popcorn.oneindia.in/title/8254/pidakkozhi-koovunna-noottandu.html

വർഗ്ഗം:1994-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:വിജി തമ്പി സംവിധാനം ചെയ്ത ചലച്ചിത്രങ്ങൾ
വർഗ്ഗം:മീന (പഴയ) അഭിനയിച്ച ചലചിത്രങ്ങൾ
ലോക വൃദ്ധദിനം

1950 ൽ ലോകത്ത് 60 വയസ്സിൽ കൂടുതൽ പ്രായമുള്ളവരുടെ എണ്ണം 20 കോടിയായിരുന്നു. 2000ൽ ഇത് മൂന്നു മടങ്ങായി വർദ്ധിച്ച് 60 കോടിയായി. 2025 ൽ 60 കഴിഞ്ഞവരുടെ എണ്ണം 100 കോടിയിലേറെ വരും എന്നാണ് അനുമാനിക്കുന്നത്. 

1982 ലെ വാർദ്ധക്യത്തെ സംബന്ധിച്ചുള്ള വിയന്ന അന്തർദ്ദേശീയ കർമ്മ പദ്ധതി ഐക്യ രാഷ്ട്ര സഭ അംഗീകരിച്ചിരുന്നു. ഇതേ തുടർന്ന്  1990 ഡിസംബർ പതിനാലിനാണ് എല്ലാ വർഷവും  ഒക്ടോബർ ഒന്ന് ലോക വൃദ്ധദിനമായി ഐക്യരാഷ്ട്ര സഭയുടെ പൊതുസഭ അംഗീകരിച്ചത്  1991  ഒക്ടോബർ ഒന്നിനാണ് ഈ ദിനം ആദ്യമായി ആചരിക്കപ്പെട്ടത്.

ജനസംഖ്യാ ജരണം സംബന്ധിച്ച മാഡ്രിക് അന്തർദ്ദേശീയ കർമ്മ പദ്ധതിയും 2002 ൽ ഐക്യരാഷ്ട്രസഭ അംഗീകരിച്ചു.
സമൂഹത്തിലെ കർമ്മശേഷിയുള്ളവരായി എങ്ങനെ വൃദ്ധരെ നിലനിർത്താം, അവരെ സാമൂഹികവും സാമ്പത്തികവും രാഷ്ട്രീയവുമായ പ്രവർത്തനങ്ങളിൽ എങ്ങനെ പങ്കാളികളാക്കാം എന്നതിനെ കുറിച്ചായിരുന്നു പ്രധാന ചർച്ചകൾ നടന്നത്. വൃദ്ധരുടെ ജീർണിപ്പ് ( senescence) ദുരുപയോഗം എന്നിവക്കെതിരെ ബോധവൽക്കരണത്തിനായി ഈ ദിനം ഉപയൊഗപ്പെടുത്തുവാനും, ഈ ലക്ഷ്യത്തിലേക്ക് ലോകത്തിലെ  വിവിധ സർക്കാരുകൾ എത്രത്തോളം എത്തിച്ചേർന്നു എന്ന് വിലയിരുത്താൻ ഉള്ള അവസരവുമാണ്  ഒക്ടോബർ ഒന്നിലെ ലോക വൃദ്ധദിനം.
 
## അവലംബം

* WHO

വർഗ്ഗം:വിശേഷദിനങ്ങൾ
വർഗ്ഗം:ഒക്ടോബർ 1
വർഗ്ഗം:1990